cyanic-selkie/wikianc huggingface dataset:
ಲಿಂಪ್‌ ಬಿಜ್ಕಿಟ್‌
ಚಾಕೊಲೇಟ್‌ ಸ್ಟಾರ್ಫಿಷ್‌ (2000–2001)
ಹದಿನೈದು ತಿಂಗಳುಗಳ ನಂತರ, ಚಾಕೊಲೇಟ್‌ ಸ್ಟಾರ್ಫಿಷ್‌ ಅಂಡ್‌ ದಿ ಹಾಟ್ ಡಾಗ್‌ ಫ್ಲೇವರ್ಡ್‌ ವಾಟರ್, ‌ 17 ಅಕ್ಟೋಬರ್‌ 2000ದಂದು ಬಿಡುಗಡೆಯಾಯಿತು. ಗಿಟಾರ್‌ ವರ್ಲ್ಡ್‌ ನೊಂದಿಗಿನ ಸಂದರ್ಶನದಲ್ಲಿ, ಆಲ್ಬಮ್‌ನ ವಿಲಕ್ಷಣ ಶೀರ್ಷಿಕೆಯ ಅರ್ಥವನ್ನು ಗಿಟಾರ್‌ ವಾದಕ ವೆಸ್‌ ಬೊರ್ಲೆಂಡ್‌ ವಿವರಿಸಿದರು. ಫ್ರೆಡ್‌ ಒಬ್ಬ ಮುಟ್ಠಾಳ, ಒಬ್ಬ ಚಾಕೊಲೇಟ್‌ ಸ್ಟಾರ್ಫಿಷ್‌ (ಚಾಕೊಲೇಟ್‌ ರೂಪದ ನಕ್ಷತ್ರಮೀನು) ಎಂದು ನಿರೂಪಿಸಲಾಗಿತ್ತು, ಹಾಟ್‌ ಡಾಗ್‌ ಫ್ಲೇವರ್ಡ್‌ ವಾಟರ್‌ ಎಂಬುದು, 'ರಸ್ತೆಯಲ್ಲಿ ಪ್ರಯಾಣಿಸುತ್ತಿದ್ದಾಗ ವಾಹನ ಇಂಧನ ತುಂಬುವ ಕೇಂದ್ರದಲ್ಲಿನ ನೀರು ಹಾಟ್ ಡಾಗ್‌ ಹೊರತುಪಡಿಸಿ, ಎಲ್ಲಾ ತರಹದ ರುಚಿಗಳನ್ನೂ ಹೊಂದಿತ್ತು' ಎಂಬ ಹಾಸ್ಯ ಸ್ವಾರಸ್ಯದ ಮೂಲಕ ಬಂದಿತ್ತು. ಈ ಆಲ್ಬಮ್‌ ಬಿಡುಗಡೆಯಾದ ಮೊದಲ ವಾರದಲ್ಲೇ, U.S.ನಲ್ಲಿ ಅತಿ ಹೆಚ್ಚು ಪ್ರತಿಗಳು (ಸುಮಾರು ಒಂದು ದಶಲಕ್ಷ) ಮಾರಾಟವಾದ ರಾಕ್‌ ಆಲ್ಬಮ್‌ ಎಂಬ ದಾಖಲೆ ಸೃಷ್ಟಿಸಿತು. 'ಚಾಕೊಲೇಟ್‌ ಸ್ಟಾರ್ಫಿಷ್‌ ಅಂಡ್‌ ದಿ ಹಾಟ್‌ ಡಾಗ್‌ ಫ್ಲೇವರ್ಡ್‌ ವಾಟರ್‌' ಗೋಲ್ಡ್‌, ಪ್ಲ್ಯಾಟಿನಮ್‌ ಪ್ರಮಾಣಿತವಾಗಿದ್ದಲ್ಲದೆ, ಆರು ಬಾರಿ ಮಲ್ಟಿ ಪ್ಲಾಟಿನಮ್‌ ಪ್ರಮಾಣಿತವಾಯಿತು. ಮೊದಲ ಎರಡು ಏಕಗೀತೆಗಳಾದ 'ಮೈ ಜೆನರೇಷನ್‌‌‌' ಮತ್ತು 'ರೊಲಿನ್‌' (ಏರ್‌ ರೇಯ್ಡ್‌ ವೆಹಿಕಲ್‌)' ಈ ಆಲ್ಬಮ್‌ ಉತ್ತೇಜನಾ ಸಮಾರಂಭದಲ್ಲಿ ಬಿಡುಗಡೆಯಾದವು. 'ಟೇಕ್‌ ಎ ಲುಕ್ ಅರೌಂಡ್‌' ಹಾಡನ್ನು ಚಲನಚಿತ್ರದ ಶೀರ್ಷಿಕೆ ಗೀತೆಯ ರೂಪದಲ್ಲಿ ಪಟ್ಟಿಗೆ ಸೇರಿಸಿಕೊಳ್ಳಲಾಯಿತು. Mission: Impossible 2 ಮೆಥಡ್‌ ಮ್ಯಾನ್‌, ರೆಡ್‌ಮ್ಯಾನ್‌ ಮತ್ತು DMX ಇವರನ್ನು ಒಳಗೊಂಡ "ರೊಲಿನ್‌' (ಅರ್ಬನ್‌ ಅಸಾಲ್ಟ್‌ ವೆಹಿಕಲ್‌)" ಎಂಬ ರೀಮಿಕ್ಸ್‌ ಅಲ್ಪಪ್ರಮಾಣ ಯಶಸ್ಸು ಕಂಡುಕೊಂಡಿತು. ದಿ ಫಾಸ್ಟ್‌ ಅಂಡ್‌ ದಿ ಪ್ಯೂರಿಯಸ್‌ ಎಂಬ ಚಲನಚಿತ್ರದಲ್ಲಿ ಇದನ್ನು ಸೇರಿಸಲಾಯಿತು. ನಾಲ್ಕನೆಯ ಏಕಗೀತ ಮೈ ವೇ ಯನ್ನು ವರ್ಲ್ಡ್‌ ರೆಸ್ಲಿಂಗ್‌ ಎಂಟರ್ಟೇನ್ಮೆಂಟ್‌ನ ರೆಸ್ಲ್‌ಮ್ಯಾನಿಯಾ ಎಕ್ಸ್‌-ಸೆವೆನ್‌ನ ಆರಂಭಿಕ ಶೀರ್ಷಿಕೆಯಾಗಿ ಸೇರಿಸಿಕೊಳ್ಳಲಾಯಿತು. ಈ ಆಲ್ಬಮ್‌ ಹಲವು ವಿಮರ್ಶಕರಿಂದ 'ಕಳಪೆ' ಎಂಬ ಟೀಕೆ-ಟಿಪ್ಪಣಿಗೆ ಗುರಿಯಾಯಿತು.
ವಿವಾದಗಳು
ಡರ್ಸ್ಟ್‌ ನ್ಯಾಯಾಲಯಗಳಲ್ಲಿ ಸಾಕ್ಷ್ಯ ಹೇಳಿದರು. ವಿಚಾರಣೆಯಲ್ಲಿ, ಅವರು U.S.ನಿಂದ ವೀಡಿಯೊ ಸಮ್ಮೇಳನದ ಮೂಲಕ ಹೇಳಿಕೊಂಡಿದ್ದೇನೆಂದರೆ, ಕಾರ್ಯಕ್ರಮದ ಆಯೋಜಕರಾದ ಆರೊನ್‌ ಜ್ಯಾಕ್ಸನ್‌, ವಿಲ್‌ ಪಿಯರ್ಸ್‌ ಮತ್ತು ಅಮರ್‌ ಟೇಲರ್‌ ಮತ್ತು ಪ್ರವರ್ತಕ ವಿವಿಯನ್‌‌ ಲೀಸ್‌ರಿಗೆ ಬಹಳ ಕಡಿಮೆ ಭದ್ರತಾ ವ್ಯವಸ್ಥೆಯ ಅಪಾಯಗಳ ಕುರಿತು ಅವರು ಎಚ್ಚರಿಸಿದ್ದು, ಈ ಭದ್ರತಾ ವಿವಾದವನ್ನು ಬಗೆಹರಿಸದಿದ್ದಲ್ಲಿ ಲಿಂಪ್‌ ಬಿಜ್ಕಿಟ್‌ ತಂಡವು ಪ್ರವಾಸವನ್ನು ಮೊಟಕುಗೊಳಿಸುವ ಸಾಧ್ಯತೆಯಿದೆಯೆಂದು ಹೇಳಿದ್ದರು. ಗಲಾಟೆಯ ಸುದ್ದಿ ತಲುಪಿದ ಮೇಲೂ ಸಹ ವಾದ್ಯತಂಡವು ತನ್ನ ಪ್ರದರ್ಶನವನ್ನು ನಿಲ್ಲಿಸಲಿಲ್ಲವೆಂದು ಬಿಗ್‌ ಡೇ ಔಟ್‌ ಪರ ವಕೀಲರು ಲಿಂಪ್‌ ಬಿಜ್ಕಿಟ್‌ ತಂಡದ ಮೇಲೆ ದೂರಿತ್ತರು.
ಗಿಟಾರ್‌, ಡ್ರಮ್‌ ಮತ್ತು ಬಾಸ್‌ಗಳ ವಾದ್ಯ ನಿಂತ ಮೇಲೂ, DJ ಲೀತಲ್‌ ಮೆಲ್ಲನೆ ಕಂಪ್ಯೂಟರ್‌-ನಿರ್ಮಿತ ಆವರ್ತನವನ್ನು ನುಡಿಸುತ್ತಿದ್ದರಂತೆ. ಈ ಅಂತರವಾದನವನ್ನು (ವಿರಾಮದ ಅಂಕದಲ್ಲಿ)ನುಡಿಸುವ ಜವಾಬ್ದಾರಿಯನ್ನು ಲೀತಲ್‌ ಹೊತ್ತಿದ್ದರು, ಎಂದು ಡರ್ಸ್ಟ್‌ ಒಪ್ಪಿಕೊಂಡರೂ, ಈ ಮೆಲ್ಲನೆಯ ಮಧುರ ಸಂಗೀತವು ಪ್ರೇಕ್ಷಕರ ಮೇಲೆ ಸ್ತಬ್ದಗೊಳಿಸುವ ಪ್ರಭಾವ ಬೀರಿತೆಂದು ಹೇಳಿಕೊಂಡರು.
ಈ ದುರ್ಘಟನೆಯ ವಿಚಾರಣಾ ನ್ಯಾಯಾಲಯದ ತೀರ್ಪಿನಲ್ಲಿ, ಒಂದೆಡೆ ವಾದ್ಯತಂಡ ಆ ಹುಡುಗಿಯ ನೆರವಿಗೆ ಹೋಗುವಲ್ಲಿ ಇನ್ನಷ್ಟು ಕಾಳಜಿ ವಹಿಸಬಹುದಾಗಿತ್ತು ಎಂದರೂ, ಆ ಗೋಷ್ಟಿಯ ಆಯೋಜಕರಾದ ಕ್ರಿಯೇಟಿವ್‌ ಎಂಟರ್ಟೇನ್ಮೆಂಟ್‌ ಆಸ್ಟ್ರೇಲಿಯಾ ದೂರಿನ ಹೆಚ್ಚು ಪಾಲು ಹೊರಬೇಕಾಯಿತು. ವೀಡಿಯೊ ಚಿತ್ರೀಕರಣಗಳನ್ನು ವೀಕ್ಷಿಸಿ, ಸಾಕ್ಷ್ಯಗಳನ್ನೆಲ್ಲ ಪರಿಗಣಿಸಿದ ನಂತರ, 'ಲಿಂಪ್ ಬಿಜ್ಕಿಟ್‌ ವಾದ್ಯತಂಡವು ವೇದಿಕೆಗೆ ಬಂದಾಗ ಪ್ರೇಕ್ಷಕರ ಸಾಂದ್ರತೆ ಬಹಳ ಹೆಚ್ಚಾಗಿತ್ತು, ಆದ್ದರಿಂದ ತಂಡದ ಸುತ್ತಲೂ ಪಂಜರವೊಂದನ್ನು ನಿರ್ಮಿಸಬೇಕಾಯಿತು' ಎಂದು ಆ ಘಟನೆಯ ವಿಚಾರಣಾ ನ್ಯಾಯಾಧೀಶ ಮಿಲೆಜ್‌ ಹೇಳಿದರು.
ಬೊರ್ಲೆಂಡ್‌ರ ಮೊದಲ ವಿದಾಯ
ಇಸವಿ 2001ರ ಶರತ್ಕಾಲದಲ್ಲಿ, ವೆಸ್‌ ಬೊರ್ಲೆಂಡ್‌ ಮೊದಲ ಬಾರಿಗೆ ಲಿಂಪ್‌ ಬಿಜ್ಕಿಟ್‌ ತಂಡಕ್ಕೆ ವಿದಾಯ ಹೇಳಿದರು. ಡರ್ಸ್ಟ್‌ರೊಂದಿಗಿನ ಅವರ ಸಂಬಂಧ ಕೆಟ್ಟಿರುವುದು ಈ ನಿರ್ಧಾರಕ್ಕೆ ಕಾರಣವಾಯಿತು. ಬೊರ್ಲೆಂಡ್‌ ವಿದಾಯವು ವಾದ್ಯತಂಡಕ್ಕೆ ದೊಡ್ಡ ಆಘಾತ; ಎಂದು ಅಭಿಮಾನಿಗಳು ಮತ್ತು ಟೀಕಾಕಾರರು ಅಭಿಪ್ರಾಯಪಟ್ಟರು. ಅವರ ವಿಶಿಷ್ಟ, ವ್ಯಾಪಕ ಸೃಜನತೆಯ ಕಾರಣ, ಈ ವಾದ್ಯತಂಡದಲ್ಲಿ ಅವರು ಒಬ್ಬ ಪ್ರಮುಖ ರಚನಾತ್ಮಕ ಅಂಶ ಎಂದು ಉಲ್ಲೇಖಿತರಾಗಿದ್ದರು. ವೆಸ್‌ ಬೊರ್ಲೆಂಡ್‌ರೊಂದಿಗೆ ವಾದ್ಯತಂಡ ರಚಿಸುತ್ತಿದ್ದ ಕೊನೆಯ ಗೀತೆ 'ರಿಲ್ಯಾಕ್ಸ್‌' ಇದು ಫ್ರಾಂಕೀ ಗೋಸ್‌ ಟು ಹಾಲಿವುಡ್‌ನ ಹಾಡಿನ ಕುರಿತಾಗಿತ್ತು. ಇದು ಝೂಲ್ಯಾಂಡರ್ ‌ ಧ್ವನಿಪಥದಲ್ಲಿರುವ ನಿರೀಕ್ಷೆಯಿತ್ತು.
ರಿಸಲ್ಟ್ಸ್‌ ಮೇ ವೇರಿ (2002–2004)
ಬೊರ್ಲೆಂಡ್‌ರ ಅನುಪಸ್ಥಿತಿಯಲ್ಲಿ, ಲಿಂಪ್‌ ಬಿಜ್ಕಿಟ್ ಒಬ್ಬ ಹೊಸ ಗಿಟಾರ್ ವಾದಕರಿಗಾಗಿ 2002ರಲ್ಲಿ‌ ರಾಷ್ಟ್ರಾದ್ಯಂತ ಪುಟ್‌ ಯುವರ್ ಗಿಟಾರ್‌ ವೇರ್‌ ಯುವರ್ ಮೌತ್‌ ಈಸ್‌  ವಾದಕ-ಪರೀಕ್ಷೆ ನಡೆಸಿತು. ವಾದ್ಯತಂಡದಲ್ಲಿ ಒಬ್ಬ ಮಹಿಳೆ ಅಥವಾ ಒಬ್ಬರಿಗಿಂತಲೂ ಹೆಚ್ಚು ಸದಸ್ಯರನ್ನು ಸೇರಿಸಿಕೊಳ್ಳುವ ಇಂಗಿತವನ್ನು ಡರ್ಸ್ಟ್‌ ವ್ಯಕ್ತ ಪಡಿಸಿದರು. ಸಾವಿರಾರು ಆಕಾಂಕ್ಷಿಗಳು ಈ ಪರೀಕ್ಷೆಗೆ ಹಾಜರಾಗಿದ್ದರು. ಆಕಾಂಕ್ಷಿಗಳು ತಾವು ಯಾವುದೇ ಗಿಟಾರ್‌ ಗೀತಭಾಗಗಳನ್ನು ನುಡಿಸಿದರೂ, ಲಿಂಪ್‌ ಬಿಜ್ಕಿಟ್‌ ಅದರ ಸಂಪೂರ್ಣ ಸ್ವಾಮ್ಯ ಹೊಂದುತ್ತದೆ, ಎಂಬ ಕರಾರಿಗೆ ಸ್ಪರ್ಧಾರ್ಥಿಗಳು ಸಹಿ ಹಾಕಬೇಕು; ಎಂಬ ವದಂತಿ ಹಬ್ಬಿದಾಗ ವಿವಾದ ತಲೆಯೆತ್ತಿತು. ಮೊದಲ ಸುತ್ತಿನಲ್ಲಿ ಪ್ರತಿಯೊಬ್ಬ ಸ್ಪರ್ಧಾರ್ಥಿಗೂ ಕೇವಲ ಅರವತ್ತು ಸೆಕೆಂಡ್‌ಗಳ ಅವಕಾಶವಿತ್ತು. ಕ್ಯಾಲಿಫೊರ್ನಿಯಾದ ಫ್ರೆಸ್ನೊ ಮೂಲದ ಮೊಂಟ್ ಪಿಟ್ಮನ್‌, ಅನೂಷ್‌ ಸಬೊಕ್ಟಕಿನ್‌ ಮತ್ತು ಜೊನಾಸ್‌ ಆಂಡರ್ಸನ್‌ ಅಂತಿಮ ಸುತ್ತಿಗೆ ಬಂದ ಸ್ಪರ್ಧಾರ್ಥಿಗಳಾಗಿದ್ದರು.
ದಿನಾಂಕ 30 ಮಾರ್ಚ್‌ 2003ರಂದು, ಲಿಂಪ್‌ ಬಿಜ್ಕಿಟ್‌ ತಂಡವು ವರ್ಲ್ಡ್‌ ರೆಸ್ಲಿಂಗ್‌ ಎಂಟರ್ಟೇನ್ಮೆಂಟ್‌ನ ರೆಸ್ಲ್‌ಮ್ಯಾನಿಯಾ XIXದಲ್ಲಿ ನೇರ ಸಂಗೀತಗೋಷ್ಠಿ ನೀಡಿತು. ಎರಡು ವರ್ಷಗಳ ನಂತರ ಈ ವಾದ್ಯತಂಡದ ಮೊದಲ ಕಾರ್ಯಕ್ರಮ ಇದಾಗಿತ್ತು. ಈ ಕಾರ್ಯಕ್ರಮದಲ್ಲಿ ವಾದ್ಯತಂಡವು 'ಕ್ರ್ಯಾಕ್‌ ಅಡಿಕ್ಟ್‌' ಮತ್ತು 'ರೊಲಿನ್'‌ (ಅಂಡರ್ಟೇಕರ್‌ನ ಶೀರ್ಷಿಕೆ ಗೀತೆ) ಗೀತೆಗಳನ್ನು ನುಡಿಸಿತು. ಗಿಟಾರ್‌ ವಾದಕರ ಕೊರತೆಯಿದ್ದರೂ ಸಹ, ತಂಡವು ಹಲವು ಸಂಗೀತಗೋಷ್ಠಿ ಪ್ರವಾಸಗಳಿಗೆ ಹೋಗಲು ಅನುವಾಯಿತು. ರೆಸ್ಲ್‌ಮ್ಯಾನಿಯಾ ಕಾರ್ಯಕ್ರಮದಲ್ಲಿ ಗಿಟಾರ್‌ ನುಡಿಸಿದವರು ಕೊರ್ನ್‌ ತಂಡದ ಹೆಡ್‌ ಹಾಗೂ ಸ್ನಾಟ್‌ ತಂಡದ ಮೈಕ್‌ ಸ್ಮಿತ್‌ ಎಂದು ಆನಂತರ ತಿಳಿದುಬಂದಿತು.
ಈ ಸಮಯದಲ್ಲಿ, ಗಿಟಾರ್‌ ವಾದಕರೊಂದಿಗೆ ಹಲವು ಜಂಟಿ-ವ್ಯವಸ್ಥೆಗಳ ಕುರಿತು ಡರ್ಸ್ಟ್ ಮಾತನಾಡಿದರು. ಅಲ್ಬಮ್‌ಗಾಗಿ ಕೆಲವು ರ್‌ಯಾಪ್‌ ಸಂಗೀತಗಾರರನ್ನೂ ಸಹ ಒಳಗೊಳ್ಳುವ ಇಂಗಿತವಿತ್ತು. ‌ ಇವರಲ್ಲಿ ವೀಜರ್‌ನ ರಿವರ್ಸ್‌ ಕುವೊಮೊ, ಹೆಲ್ಮೆಟ್‌ನ ಪೇಜ್‌ ಹ್ಯಾಮಿಲ್ಟನ್‌, ಮಿನಿಸ್ಟ್ರಿಯ ಆಲ್‌ ಜೊರ್ಗೆನ್ಸೆನ್‌, ಹೆಡ್‌ ಆಫ್‌ ಕೊರ್ನ್ ಹಾಗೂ ಜೇ-ಝಡ್‌, ಬುಬ್ಬಾ ಸ್ಪಾರ್ಕ್ಸ್ ಮತ್ತು ಸ್ನೂಪ್‌ ಡಾಗ್‌ ಸೇರಿದ್ದರು. ವೆಲ್ಚ್‌ ಬರೆದ 'ಬಿಲ್ಡ್‌ ಎ ಬ್ರಿಡ್ಜ್‌' ಹಾಗೂ ಸ್ನೂಪ್‌ ಡಾಗ್‌ ನುಡಿಸಿದ್ದ 'ರೆಡ್‌ ಲೈಟ್‌ - ಗ್ರೀನ್‌ ಲೈಟ್‌' ಹೊರತುಪಡಿಸಿ, ಮೇಲೆ ತಿಳಿಸಲಾದ ಗಿಟಾರ್‌ ವಾದಕರುಗಳನ್ನೊಳಗೊಂಡ ಯಾವುದೇ ಹಾಡೂ ಆಲ್ಬಮ್‌ನಲ್ಲಿ ಸೇರಿಸಲಾಗಲಿಲ್ಲ.
'ಪುಟ್‌ ಯುವರ್ ಗಿಟಾರ್‌ ವೇರ್‌ ಯುವರ್ ಮೌತ್‌ ಈಸ್‌' ಸ್ಪರ್ಧೆಯಲ್ಲಿ ಅಂತಿಮ ಸುತ್ತಿಗೆ ಬಂದವರ ಬದಲಿಗೆ, ಮುಂಚೆ ಸ್ನಾಟ್‌ ತಂಡದಲ್ಲಿ ಗಿಟಾರ್‌ ನುಡಿಸುತ್ತಿದ್ದ ಮೈಕ್‌ ಸ್ಮಿತ್‌ರನ್ನು ಸೇರಿಸಿಕೊಳ್ಳಲಾಯಿತು. ತಮ್ಮ ಶೈಲಿಯಲ್ಲಿನ ಬದಲಾವಣೆಯನ್ನು ಉತ್ತೇಜಿಸಲು, ವಾದ್ಯತಂಡವು ತನ್ನ ಲೊಗೊವನ್ನು 'ಲಿಂಪ್ಬಿಜ್ಕಿಟ್' ಗೆ ಪರಿವರ್ತಿಸಿತು. ‌
ಮುಂಬರುವ ಬಿಡುಗಡೆಯೊಂದಕ್ಕಾಗಿ ವಾದ್ಯತಂಡವು ಒಂದು ಆಲ್ಬಮ್‌ ಹಿಡಿಸುವಷ್ಟು ಗೀತೆಗಳನ್ನು ಆಗಲೇ ಧ್ವನಿಮುದ್ರಣ ಮಾಡಿಯಾಗಿತ್ತು. ಆದರೆ, ಈಗ ಮೈಕ್‌ ಸ್ಮಿತ್ ವಾದ್ಯತಂಡದಕ್ಕೆ ಸೇರ್ಪಡೆಯಾಗುವುದರೊಂದಿಗೆ, ಮುಂದಿನ ಆಲ್ಬಮ್‌ ಹಿಡಿಸುವಷ್ಟು ಹಾಡುಗಳನ್ನು ಸ್ಟುಡಿಯೊದಲ್ಲಿಯೇ ಸಂಯೋಜಿಸುವುದೆಂದು ನಿರ್ಧರಿಸಲಾಯಿತು. ಇದರಲ್ಲಿ ಆಯ್ದುಕೊಳ್ಳಲಾಗುವ ಅತ್ಯುತ್ತಮ ಧ್ವನಿಪಥಗಳನ್ನು ಅಂತಿಮ ಬಿಡುಗಡೆಗೆ ಬಳಸಲಾಗುವುದಿತ್ತು. ಆಲ್ಬಮ್‌ಗೆ ಆಯ್ಕೆಯಾಗದ ಹಾಡುಗಳನ್ನು 'ಆಫ್‌ ದಿ ರೆಕಾರ್ಡ್‌' ಹಾಡುಗಳೆಂದು ಫ್ರೆಡ್‌ ಉಲ್ಲೇಖಿಸುವರು; ಅವುಗಳದ್ದೇ ಒಂದು ಪ್ರತ್ಯೇಕ ಆಲ್ಬಮ್‌ ಮಾಡಬಹುದು ಎಂದು ಹೇಳುತ್ತಿದ್ದರು.
ಕಳೆದ 23 ಸೆಪ್ಟೆಂಬರ್‌ 2003ರಂದು, ತಂಡದ ನಾಲ್ಕನೆಯ ಆಲ್ಬಮ್‌ 'ರಿಸಲ್ಟ್ಸ್‌ ಮೇ ವೇರಿ ' 320,000 ಪ್ರತಿಗಳು ಮಾರಾಟವಾಗಿ ಮೂರನೆಯ ಸ್ಥಾನ ಗಿಟ್ಟಿಸಿಕೊಳ್ಳುವುದರೊಂದಿಗೆ, ಬಹಳ ದಿವಸಗಳಿಂದ ಬಿಲ್ಬೋರ್ಡ್‌ 200 ಪಟ್ಟಿಯಲ್ಲಿ ತಂಡದ 'ಅಗ್ರಸ್ಥಾನ ಸಾಮ್ರಾಜ್ಯ' ಕೊನೆಯಾಯಿತು. ಇದು ಬಿಡುಗಡೆಯಾಗಿ ಐದು ವರ್ಷಗಳ ನಂತರ, 2008ರಲ್ಲಿ ಅಮೆರಿಕಾ ಸಂಯುಕ್ಥ ಸಂಸ್ಥಾನದಲ್ಲಿ ಒಂದು ದಶಲಕ್ಷ ಪ್ರತಿಗಳು ಮಾರಾಟವಾಗಿ, ಪ್ಲ್ಯಾಟಿನಮ್‌ ಪ್ರಮಾಣಪತ್ರ ಗಳಿಸಿತು. ಇದಕ್ಕೆ ಹೋಲಿಸಿದರೆ, ತಂಡದ ಮುಂಚಿನ ಸಂಯೋಜನೆ ಚಾಕೊಲೇಟ್‌ ಸ್ಟಾರ್ಫಿಷ್‌ ಅಂಡ್ ದಿ ಹಾಟ್‌ ದಾಗ್‌ ಫ್ಲೇವರ್ಡ್‌ ವಾಟರ್‌ ತನ್ನ ಮೊದಲ ವಾರದಲ್ಲಿ ಒಂದು ದಶಲಕ್ಷಕ್ಕಿಂತಲೂ ಹೆಚ್ಚು ಆಲ್ಬಮ್‌ಗಳ ಮಾರಾಟವಾಗಿತ್ತು.
ಈ ಆಲ್ಬಮ್‌ ವಿಮರ್ಶಕರಿಂದ ಬಹುಶಃ ಹೆಚ್ಚಿನ ಪಾಲು ಟೀಕೆಯನ್ನೇ ಪಡೆಯಿತು. ರೊಲಿಂಗ್‌ ಸ್ಟೋನ್ಸ್‌ ವಿಮರ್ಶೆಯು 5ರಲ್ಲಿ ಮೂರು ಅಂಕಿಗಳನ್ನು ಗಳಿಸಿತಾದರೂ, ಪ್ಲೇಲೌಡರ್‌ ತೀರಾ ಅಧ್ವಾನ' ಎಂದು ಜರಿಯಿತು. ಯಾಹೂ! ಲಾಂಚ್‌ '21ನೆಯ ಶತಮಾನದ ಸಂಸ್ಕೃತಿಯ ಶೂನ್ಯಸ್ಥಿತಿಯೊಳಗೆ ಒಂದು ಭಯಾನಕ ಇಣುಕುನೋಟವನ್ನು ನೀಡುತ್ತದೆ' ಎಂದು ಟಿಪ್ಪಣಿ ಮಾಡಿತು. ಆದೇನೇ ಇರಲಿ, ದಿ ಹೂ ತಂಡದ 'ಬಿಹೈಂಡ್‌ ಬ್ಲೂ ಐಯ್ಸ್'‌ ಮುಖ್ಯವಾಹಿನಿ ರೇಡಿಯೊದಲ್ಲಿ ಸಾಧಾರಣ ಮಟ್ಟದ ಯಶಸ್ಸು ಕಂಡಿತು. ಹಾಲಿವುಡ್‌ನ ಪ್ರಸಿದ್ಧ ನಟಿ ಹ್ಯಾಲೆ ಬೆರಿ ಇದರ ವೀಡಿಯೊದಲ್ಲಿ ಕಾಣಿಸಿಕೊಂಡರು. ಈ ಆಲ್ಬಮ್‌ನಿಂದ ಆಯ್ದುಕೊಳ್ಳಲಾದ ಮೊದಲ ಏಕಗೀತೆಯಾಗಿ 'ಈಟ್‌ ಯು ಅಲೈವ್‌‌' ಬಿಡುಗಡೆಯಾಗಿತ್ತು.ಇದು ಈ ಹಾಡು ಅಮೆರಿಕಾದ ಎರಡೂ ರಾಕ್ ಶೈಲಿಯ ಗೀತೆಗಳ 20 ಸರ್ವೋತ್ತಮ ಪಟ್ಟಿಗಳಲ್ಲಿ ಸ್ಥಾನ ಗಳಿಸಿತು. ಇದರ ವೀಡಿಯೊದಲ್ಲಿ ನಟಿ ಥೊರಾ ಬಿರ್ಚ್‌ ಬೈಗುಳಗಳಿಗೆ ಈಡಾಗುವ ಹುಡುಗಿಯಾಗಿ ನಟಿಸಿದ್ದರೆ, ಆ ಹುಡುಗಿಯ ಅಪ್ಪನ ಪಾತ್ರದಲ್ಲಿ ನಟ ಬಿಲ್ ಪ್ಯಾಕ್ಸ್ಟನ್‌ ನಟಿಸಿದ್ದಾರೆ. ಆಲ್ಬಮ್‌ನ ಕಿರುಗೀತೆ ಬಿಲ್ಡ್‌ ಎ ಬ್ರಿಡ್ಜ್, ನವೆಂಬರ್‌ 2003ರಲ್ಲಿ ತೆರೆಕಂಡ WWEದ ಸರ್ವೈವರ್‌ ಸೀರೀಸ್ ಪೇ-ಪರ್‌-ವ್ಯೂ ‌ನ ಅಧಿಕೃತ ಹಾಡಾಯಿತು. ಮೈಕ್‌ ಸ್ಮಿತ್‌ ತೊರೆದುಹೋದ ಹಾರಣ ಈ ಅಲ್ಬಮ್‌ನ್ನು ಅಧಿಕೃತ ಏಕಗೀತೆಯಾಗಿ ಬಿಡುಗಡೆಯಾಗಲಿಲ್ಲ. ಆಲ್ಬಮ್‌ 'ಆಲ್ಮೊಸ್ಟ್‌ ಒವರ್‌'ನಿಂದ ಹಾಡೊಂದು ರಾಕ್‌ ಟಾಪ್‌ 40 ಪಟ್ಟಿಯಲ್ಲಿ ಸ್ಥಾನ ಗಳಿಸಿತು. ಆದರೂ ಅದನ್ನು ಏಕಗೀತೆಯ ರೂಪದಲ್ಲಾಗಲೀ ಅಥವಾ ವೀಡಿಯೊ ರೂಪದಲ್ಲಾಗಲೀ ಬಿಡುಗಡೆಯಾಗಿರಲಿಲ್ಲ. '
ಇಸವಿ 2003ರಲ್ಲಿ, ಮೆಟಲಿಕಾ 2003 ತಂಡದ ಸೇಂಟ್‌ ಆಂಗರ್‌ ಬಿಡುಗಡೆ ಉತ್ತೇಜನಕ್ಕಾಗಿ ಲಿಂಪ್‌ ಬಿಜ್ಕಿಟ್‌ ತಂಡವು ಪ್ರಮುಖ ತಂಡ ಮೆಟಲಿಕಾ, ಲಿಂಕಿನ್‌ ಪಾರ್ಕ್‌, ಡೆಫ್ಟೋನ್ಸ್‌ ಹಾಗೂ ಮಡ್ವೇಯ್ನ್ ತಂಡಗಳೊಂದಿಗೆ ಪ್ರವಾಸ ಕೈಗೊಂಡಿತು. IL (ಇಲಿನಾಯ್‌ ರಾಜ್ಯ)ದ ಶಿಕಾಗೊ ನಗರದ ಕಾರ್ಯಕ್ರಮವೊಂದರಲ್ಲಿ ಡರ್ಸ್ಟ್‌ ವೇದಿಕೆಯ ಮೇಲೆ ಬಂದಾಗೆಲ್ಲ ಪ್ರೇಕ್ಷಕರು ಅವರತ್ತ ಕೈಗೆ ಸಿಕ್ಕ ಸಾಮಾನುಗಳನ್ನೆಲ್ಲ ಎಸೆದು, ಚುಡಾಯಿಸಿದರು. ಪ್ರೇಕ್ಷಕರು ಅಶ್ಲೀಲವಾಗಿ 'ಫಕ್‌ ಫ್ರೆಡ್ ಹರ್ಸ್ಟ್‌' ಎಂದು ಕಿರುಚಿ ಅವರನ್ನು ಚುಡಾಯಿಸುತ್ತಲೇ ಇದ್ದರು. ಇದಕ್ಕೆ ಪ್ರತಿಯಾಗಿ, ಆರು ಹಾಡುಗಳನ್ನು ನುಡಿಸಿದ್ದ ಹರ್ಸ್ಟ್‌, ಧ್ವನಿಪ್ರೇಷಕವನ್ನು ಕೆಳಕ್ಕೆಸೆದು, ಪ್ರೇಕ್ಷಕರನ್ನು ಚುಡಾಯಿಸಿ, ವೇದಿಕೆಯಿಂದ ಆಚೆ ಹೋದರು.
ಬೊರ್ಲೆಂಡ್‌ರ ಎರಡನೆಯ ವಿದಾಯ ಮತ್ತು ವಿರಾಮ (2004–2008)
ಜುಲೈ 2004ರುದ್ದಕ್ಕೂ, ವೆಸ್‌ ಬೊರ್ಲೆಂಡ್‌ ಲಿಂಪ್‌ ಬಿಜ್ಕಿಟ್‌ ವಾದ್ಯತಂಡದೊಂದಿಗೆ ಕಾರ್ಯನಿರತರಾಗಿದ್ದಾರೆಂದು ವದಂತಿಗಳು ಹರಿಯುತ್ತಿದ್ದವು. ಬೊರ್ಲೆಂಡ್‌ ವಾದ್ಯತಂಡದೊಂದಿಗೆ ಲಂಡನ್‌ನಲ್ಲಿ ಕೆಲಸ ಮಾಡುತ್ತಿದ್ದಾರೆ, ಎಂದು ವಾದ್ಯತಂಡದ ಅಭಿಮಾನಿಗಳ ಜಾಲಪುಟವು 8 ಜುಲೈ 2004ರಂದು ಅಧಿಕೃತ ಹೇಳಿಕೆ ನೀಡಿತು. ವೆಸ್‌ ಬೊರ್ಲೆಂಡ್‌ ಲಿಂಪ್‌ ಬಿಜ್ಕಿಟ್‌ ವಾದ್ಯತಂಡದೊಂದಿಗೆ ಕಾರ್ಯನಿರತರಾಗಿರುವ ಛಾಯಾಚಿತ್ರಗಳು ವಾದ್ಯತಂಡದ ಅಧಿಕೃತ ಜಾಲತಾಣದಲ್ಲಿ ಪ್ರಕಟಿತವಾದವು. ತಂಡದವರು 'ದಿ ಟ್ರೂತ್‌‌' ಎಂಬ ಹೊಸ ಹಾಡನ್ನು ನುಡಿಸುತ್ತಿರುವ ಲೈವ್‌ ವೀಡಿಯೊವನ್ನು ಅಂತರಜಾಲತಾಣದಲ್ಲಿ ಬಿತ್ತರಿಸಲಾಗಿತ್ತು.
ಬೊರ್ಲೆಂಡ್ ಪುನರಾಗಮನದ ಕುರಿತು ಡರ್ಸ್ಟ್‌ ಹೇಳಿದ್ದು ಹೀಗೆ: 'ಮೈಕ್‌ ತೊರೆದದ್ದು ನಮಗೆ ಸರಿಯೆನಿಸಿದೆ. ''ನಮ್ಮ ಕುಟುಂಬ ಮತ್ತು ಮೂಲ ಸ್ವಭಾವ ಪ್ರವೃತ್ತಿಗಳಿಗೆ ಬದ್ಧರಾಗಿರುವ ಜನರು ನಾವು, ಇಡಿಯಾಗಿ ನೇರ ಅರಿವಿನ ಮೇಲೆ ನಾವು ಕಾರ್ಯಪ್ರವೃತ್ತರಾಗುವೆವು. ಮೈಕ್‌ ಅಂತಹ ಮನುಷ್ಯನಾಗಿರಲಿಲ್ಲ. ಆತನೊಂದಿಗೆ ಕೆಲಸ ಮಾಡುವಲ್ಲಿ ಮಜಾ ಎನಿಸಿದರೂ, ಮಾನಸಿಕವಾಗಿ ಆತನು ನಮಗೆ ಬೇಕಾಗಿದ್ದ ಸಮಯದಲ್ಲಿ ಅಲ್ಲಿ ಇರಲೇ ಇಲ್ಲ'''  ಈ ಹಂತದಲ್ಲಿ, ವಾದ್ಯತಂಡವು ತನ್ನ ಮುಂಚಿನ ಲಾಂಛನವನ್ನು ಪುನಃ ಬಳಸಲು ಅನುವಾಯಿತು.
ನಿರ್ಮಾಪಕ ರಾಸ್‌ ರಾಬಿನ್ಸನ್‌ರೊಂದಿಗೆ ವಾದ್ಯತಂಡವು ಸ್ಟುಡಿಯೊಗೆ ಮರಳಿತು. ಥ್ರೀ ಡಾಲರ್‌ ಬಿಲ್‌ ಯ್‌ಆಲ್‌$ ಆಲ್ಬಮ್‌ ರಚನೆಯಲ್ಲಿ ರಾಬಿನ್ಸನ್‌ ಹಿಂದೆ ಈ ತಂಡಕ್ಕೆ ಸಹಯೋಗಿತ್ವ ನೀಡಿದ್ದರು. ಈ ಬಾರಿ ಅವರು ತಂಡದ ಏಳು-ಧ್ವನಿಪಥವುಳ್ಳ EP ದಿ ಅನ್‌ಕ್ವೆಷ್ಚನಬಲ್‌ ಟ್ರೂತ್‌ (ಪಾರ್ಟ್‌ 1) ನಿರ್ಮಾಪಕರಾದರು. ತಂಡದ ಡ್ರಮರ್‌ ಜಾನ್‌ ಒಟ್ಟೊ ವೈಯಕ್ತಿಕ ಸಮಸ್ಯೆಗಳ ಕಾರಣ, ಕೇವಲ ಒಂದು ಹಾಡಿಗಾಗಿ ಮಾತ್ರ ಡ್ರಮ್ಸ್‌ ನುಡಿಸಲು ಸಾಧ್ಯವಾಯಿತು. ಉಳಿದ ಎಲ್ಲಾ ಹಾಡುಗಳಿಗೆ ಸ್ಯಾಮಿ ಸೀಗ್ಲರ್‌ ಡ್ರಮ್ಸ್‌ ನುಡಿಸಿದರು. ತಂಡದ ಮೊದಲ ಆಲ್ಬಮ್‌ನ ಒರಟಾದ ಲಕ್ಷಣವನ್ನು ಇದರಲ್ಲಿಯೂ ಉಂಟು ಎಂದು ಡರ್ಸ್ಟ್‌ ಅಭಿಮಾನಿಗಳಿಗೆ ಭರವಸೆ ನೀಡಿದರು.
ದಿನಾಂಕ 3 ಮೇ 2005ರಂದು ದಿ ಅನ್‌ಕ್ವೆಷ್ಚನಬಲ್ ಟ್ರೂತ್‌ (ಪಾರ್ಟ್‌ 1) ಏಳು ಧ್ವನಿಪಥಗಳುಳ್ಳ EP ಅವೃತ್ತಿಯಲ್ಲಿ, ಯಾವುದೇ ಅದ್ಧೂರಿ ಚಟುವಟಿಕೆಗಳಿಲ್ಲದೆ ಬಿಡುಗಡೆಯಾಯಿತು. ಇದು ಬಿಲ್ಬೋರ್ಡ್‌ 200 ಪಟ್ಟಿಯಲ್ಲಿ 24ನೆಯ ಸ್ಥಾನ ಗಳಿಸಿತು. ಮೊದಲ ವಾರದಲ್ಲಿ ಇದು ಕೇವಲ 37,000 ಪ್ರತಿಗಳ ಮಾರಾಟವಾಯಿತು. USನಲ್ಲಿ ಇದು 100,000ಕ್ಕಿಂತಲೂ ತುಸು ಹೆಚ್ಚು ಸಂಖ್ಯೆಯಲ್ಲಿ ಮಾರಾಟವಾಗಿದೆ. ಇದು ಬಹುಮಟ್ಟಿಗೆ ಕಳಪೆ ವಿಮರ್ಶೆಗಳನ್ನು ಪಡೆಯಿತು. ಡರ್ಸ್ಟ್‌ ರೇಜ್‌ ಎಗೇನ್ಸ್ಟ್‌ ದಿ ಮೆಷಿನ್‌ ವಾದ್ಯತಂಡದ ಪ್ರಮುಖ ಗಾಯಕ ಝಾಕ್‌ ಡಿ ಲಾ ರೊಚಾರನ್ನು ಅನುಕರಿಸಲು ಹೊರಟಿದ್ದಾರೆ; ಎಂದು ಕೆಲವು ಟೀಕಾಕಾರರು ಅಭಿಪ್ರಾಯಪಟ್ಟರು.
ಲಿಂಪ್‌ ಬಿಜ್ಕಿಟ್‌ ತಂಡದ ಅತಿ ಜನಪ್ರಿಯ ಗೀತೆಗಳ ಮೊದಲ ಸಂಕಲನ ಗ್ರೇಟೆಸ್ಟ್‌ ಹಿಟ್ಸ್‌ 8 ನವೆಂಬರ್‌ 2005ರಲ್ಲಿ ಬಿಡುಗಡೆಯಾಯಿತು. ಇದರಲ್ಲಿ ವಾದ್ಯ ತಂಡದ ಮೊದಲ ನಾಲ್ಕು ಆಲ್ಬಮ್‌ಗಳಿಂದ ಆಯ್ದ ಗೀತೆಗಳಿವೆ. ಇದರ ಬಿಡುಗಡೆಯೊಂದಿಗೆ, ಹೆಚ್ಚುವರಿ DVDಯೊಂದನ್ನೂ ಬಿಡುಗಡೆಗೊಳಿಸಲಾಯಿತು. ವಾದ್ಯತಂಡದ ಛಾಪಿರುವ ಕಾರಣಕ್ಕೆ ಆಲ್ಬಮ್‌ ಮತ್ತು DVD ಉತ್ತೇಜಿತವಾಗಿತ್ತು. ತಮಗೆ ಉತ್ಸಾಹವಿಲ್ಲದ ಸಂಕಲನದ ಕುರಿತು ಸಂಸರ್ಶನಗಳನ್ನು ಬಲವಂತಕ್ಕೆ ನೀಡುತ್ತಿರುವೆನು ಎಂದು ಡರ್ಸ್ಟ್‌ ಅಭಿಪ್ರಾಯಪಟ್ಟಿದ್ದರು. ಈ ಉತ್ತೇಜನ ಫಲಕಾರಿಯಾಗದೆ, ಆಲ್ಬಮ್‌ ಕೇವಲ 47ನೆಯ ಸ್ಥಾನದಲ್ಲಿತ್ತು. 'ಈ ಬಿಡುಗಡೆ ಸುಮ್ಮನೆ ಕೆಲಸಕ್ಕೆ ಬಾರದ್ದು, ದುಂದು ವೆಚ್ಚ' ಎಂದು ವೆಸ್ ಬೊರ್ಲೆಂಡ್‌ ಕಡ್ಡಿ ಮುರಿದಂತೆ ಹೇಳಿಕೆ ನೀಡಿದರು.
ಗ್ರೇಟೆಸ್ಟ್‌ ಹಿಟ್ಸ್ ಬಿಡುಗಡೆಯ ನಂತರ, ವೆಸ್‌ ಬೊರ್ಲೆಂಡ್‌ ತಂಡವನ್ನು ತೊರೆದರು. ಇದರೊಂದಿಗೆ ಲಿಂಪ್‌ ಬಿಜ್ಕಿಟ್‌ ಅನಧಿಕೃತವಾಗಿ ವಿರಾಮಸ್ಥಿತಿಗೆ ಹೋಯಿತು. ಡರ್ಸ್ಟ್‌ ಪಾಪುಲೇಷನ್‌ 436 ಹಾಗೂ ದಿ ಲಾಂಗ್‌ಷಾಟ್ಸ್‌  ನಂತಹ ಚಲನಚಿತ್ರಗಳಲ್ಲಿ ನಟಿಸಿ ನಿರ್ದೇಶಿಸತೊಡಗಿದರು. ಒಟ್ಟೊ ಪುನಶ್ಚೇತನಾ ಚಿಕಿತ್ಸೆ ಪಡೆದು, ಇತರೆ ವಾದ್ಯತಂಡಗಳು ಮತ್ತು ಕಲಾವಿದರೊಂದಿಗೆ ಸಹಯೋಗಿತ್ವ ನಡೆಸಿದರು. ಇದೇ ರೀತಿ ವಾದ್ಯತಂಡದ ಇತರೆ ಸದಸ್ಯರಾದ ರಿವರ್ಸ್‌ ಮತ್ತು ಲೀತಲ್‌ ಸಹ ಇತರೆ ತಂಡಗಳೊಂದಿಗೆ ಸಹಯೋಗಿತ್ವ ಮಾಡಿಕೊಂಡರು.
ರಾಕ್‌ ಇಮ್‌ ಪಾರ್ಕ್‌ 2001 31 ಮಾರ್ಚ್‌ 2008ರಂದು ಬಿಡುಗಡೆಯಾಯಿತು. ಇಸವಿ 2001ರಲ್ಲಿ ತಂಡವು ನಡೆಸಿದ ರಾಕ್‌ ಇಮ್‌ ಪಾರ್ಕ್‌ ಕಾರ್ಯಕ್ರಮವನ್ನು ಆಲ್ಬಮ್‌ ಮತ್ತು DVD ದಾಖಲಿಸಿಕೊಂಡಿತು. ಜನಪ್ರಿಯತೆಯ ಉತ್ತುಂಗದಲ್ಲಿದ್ದ ವಾದ್ಯತಂಡದ ಕುರಿತು ಮಾಹಿತಿ ಹೊಂದಿತ್ತು.
ಪುನರ್ ಮಿಲನ, ಯುನಿಕಾರ್ನ್‌ ಎನ್‌ ರೇನ್ಬೊಸ್‌ ಪ್ರವಾಸ ಮತ್ತು ಹೊಸ ಆಲ್ಬಮ್‌ (2008–2009)
ಇಸವಿ 2008ರ ಮಧ್ಯದಲ್ಲಿ, ಲಿಂಪ್‌ ಬಿಜ್ಕಿಟ್‌ ತಂಡವು ಪುನರಾಗಮನದ ಪ್ರವಾಸವನ್ನು ಕೈಗೊಳ್ಳುವುದೆಂಬ ವದಂತಿಗಳು ಹಬ್ಬತೊಡಗಿದವು. ಈ ವದಂತಿಗಳು ಆನಂತರ ನಿಜವಾದವು. ವಾದ್ಯತಂಡದ ವಿವಿಧ ಸದಸ್ಯರೊಂದಿಗಿನ ಸಂದರ್ಶನಗಳ ಪ್ರಕಾರ, ಟೆರಿ ಬಾಲ್ಸಮೊ ವೆಸ್‌ ಬೊರ್ಲೆಂಡ್‌ ಸ್ಥಾನವನ್ನು ತುಂಬುವವರಿದ್ದರು. ಆದರೆ ಬಾಲ್ಸಮೊ ಲಿಖಿತ ಗುತ್ತಿಗೆಗಾಗಿ ಒತ್ತಾಯಪಡಿಸುತ್ತಿದ್ದರು. ವಾದ್ಯವೃಂದವು ಇದನ್ನು ನೀಡಲು ಒಪ್ಪುತ್ತಿರಲಿಲ್ಲ. ವಾದ್ಯತಂಡದಿಂದ ಯಾವುದೇ ಅಧಿಕೃತ ಸ್ಪಷ್ಟನೆ ಬರದಿದ್ದರೂ, ವೆಸ್‌‌, DJ ಲೀತಲ್‌ ಸೇರಿದಂತೆ ಲಿಂಪ್‌ ಬಿಜ್ಕಿಟ್‌ ವಾದ್ಯತಂಡದ ಸದಸ್ಯರು ಟ್ವಿಟರ್‌ನಲ್ಲಿ ದಾಖಲಾಗಿ ತಮ್ಮ ಅಭಿಪ್ರಾಯಗಳನ್ನು ಹಂಚಿಕೊಳ್ಳತೊಡಗಿದ್ದರು. ಇದರಿಂದಾಗಿ ವದಂತಿಗಳಿಗೆ ಬಲವಾದ ಅಧಾರ ಸಿಕ್ಕಿದಂತಾಯಿತು, ಬೊರ್ಲೆಂಡ್‌ ಪುನರಾಗಮನದ ವಿಚಾರವು ಕೇವಲ ವದಂತಿಯಲ್ಲ, ಎಂಬುದು ಖಚಿತವಾಯಿತು. ಇಸವಿ 2008ರ ಅಪರಾರ್ಧದಲ್ಲಿ, ತಂಡವು ಮೊದಲ ಪರಿಪೂರ್ಣ ಆಲ್ಬಮ್‌ಗಾಗಿ ಹೊಸ ಗೀತೆಯನ್ನು ರಚಿಸುವಲ್ಲಿ ಮಗ್ನರಾಗಿದ್ದಾರೆಂದು ಬಾಸ್ ಗಿಟಾರ್ ವಾದಕ ಸ್ಯಾಮ್‌ ರಿವರ್ಸ್ ಹೇಳಿದರು.‌ ಆರು ವರ್ಷಗಳಲ್ಲಿ ತಂಡವು ಪರಿಪೂರ್ಣ ಆಲ್ಬಮ್‌ನ್ನು ಹೊರತರುತ್ತಿರುವುದು ಇದೇ ಮೊದಲು.
ದಿನಾಂಕ 11 ಫೆಬ್ರವರಿ 2009ರಂದು, ಡರ್ಸ್ಟ್‌ ತಮ್ಮ ಟ್ವಿಟರ್‌ ಖಾತೆಯಲ್ಲಿ, '1am pacific time- limpbizkit.com tonight' ಎಂದು ನಮೂದಿಸಿದ್ದರು. ಈ ಅಂತರಜಾಲತಾಣವು ಹಲವು ವರ್ಷಗಳ ನಂತರ ಲಭ್ಯವಾದದ್ದು ಇದೇ ಮೊದಲ ಬಾರಿ. ಇದು ವೆಸ್‌ರ ಪುನರಾಗಮನವನ್ನು ಸಹ ಖಚಿತಪಡಿಸಿತು. ಮುಖಪುಟದಲ್ಲಿನ ಒಂದು ಬ್ಲಾಗ್‌ನಲ್ಲಿ ಫ್ರೆಡ್‌ ಡರ್ಸ್ಟ್‌ ಮತ್ತು ವೆಸ್ ಬೊರ್ಲೆಂಡ್‌ ಜಂಟಿ ಹೇಳಿಕೆ ನೀಡಿದರು. We decided we were more disgusted and bored with the state of heavy popular music than we were with each other. Regardless of where our separate paths have taken us, we recognize there is a powerful and unique energy with this particular group of people we have not found anywhere else. This is why Limp Bizkit is back.
ಎಂಟು ವರ್ಷಗಳ ನಂತರ, ದಿನಾಂಕ 20 ಮೇ 2009ರಂದು ಮೊಟ್ಟಮೊದಲ ಬಾರಿಗೆ ಲಾಟ್ವಿಯಾದಲ್ಲಿ ಲಿಂಪ್‌ ಬಿಜ್ಕಿಟ್‌ ತಂಡದ ಮೂಲ ತಂಡವು ಒಟ್ಟಿಗೆ ಸಂಗೀತ ಕಾರ್ಯಕ್ರಮ ನೀಡಿತು. ಆನಂತರ, ವಾದ್ಯತಂಡವು ಯುನಿಕಾರ್ನ್‌ ಎನ್‌ ರೇನ್ಬೊಸ್‌ ಟೂರ್‌ ಎಂಬ ಯುರೋಪಿನಾದ್ಯಂತ ಪ್ರವಾಸ ಕೈಗೊಂಡು ಕಾರ್ಯಕ್ರಮಗಳನ್ನು ನೀಡಿತು. ಜರ್ಮನ್‌ ಉತ್ಸವಗಳಾದ ರಾಕ್‌ ಇಮ್‌ ಪಾರ್ಕ್‌ ಮತ್ತು ರಾಕ್‌ ಆಮ್‌ ರಿಂಗ್‌ನಲ್ಲಿಯೂ ಸಹ ಕಾರ್ಯಕ್ರಮಗಳನ್ನು ಕ್ರಮವಾಗಿ 5 ಜೂನ್‌ ಮತ್ತು 7 ಜೂನ್‌ರಂದು ನಡೆಸಿದರು. ಐದು ದಿನಗಳ ನಂತರ, ವಾದ್ಯತಂಡವು UK ತಲುಪಿ, ಡೌನ್ಲೋಡ್‌ ಫೆಸ್ಟಿವಲ್‌ನಲ್ಲಿ ಕಾರ್ಯಕ್ರಮ ನಡೆಸಿತು. ದಿನಾಂಕ 1 ಆಗಸ್ಟ್‌ರಂದು, ಕೆರ್ರಾಂಗ್ಸ್‌ ವೀಕ್‌ ಆಫ್‌ ರಾಕ್‌ ಅಂಗವಾಗಿ, ಲಂಡನ್‌ನ HMV ಫೊರಮ್‌ನಲ್ಲಿ ಜನ ಕಿಕ್ಕಿರಿದು ಸೇರಿದ್ದ ಕಾರ್ಯಕ್ರಮವೊಂದರಲ್ಲಿ ವಾದ್ಯತಂಡವು ವೇದಿಕೆಯೇರಿತು. ಲಿಂಪ್‌ ಬಿಜ್ಕಿಟ್ ತಂಡವನ್ನು ಅಧಿಕೃತವಾಗಿ ಕೆರ್ರಾಂಗ್‌ನಲ್ಲಿ ಸೇರಿಸಿಕೊಳ್ಳಲಾಯಿತು. ಕೆರ್ರಾಂಗ್‌ನಲ್ಲಿರುವ ಹಾಲ್‌ ಆಫ್‌ ಫೇಮ್‌ನಲ್ಲಿಯೂ ಸಹ ವಾದ್ಯತಂಡವನ್ನು ಸೇರಿಸಿಕೊಳ್ಳಲಾಯಿತು. ಅವಾರ್ಡ್ಸ್‌; ಮಾರನೆಯ ದಿನ ವಾದ್ಯತಂಡವು ಸೊನಿಸ್ಫಿಯರ್‌ ಉತ್ಸವದಲ್ಲಿ ಕಾರ್ಯಕ್ರಮ ನೀಡಿತು. ಈ ತಂಡವು ಮೆಷಿನ್‌ ಹೆಡ್‌ ಹಾಗೂ ನೈನ್‌ ಇಂಚ್‌ ನೇಯ್ಲ್ಸ್‌ ತಂಡಗಳ ಕಾರ್ಯಕ್ರಮಗಳ ನಡುವೆ ತನ್ನ ಕಾರ್ಯಕ್ರಮ ನಡೆಸಿತು. ಆನಂತರ, ಎರಡು ವಾರಗಳೊಳಗೆ, ಲಿಂಪ್‌ ಬಿಜ್ಕಿಟ್‌ ನೈನ್‌ ಇಂಚ್‌ ನೇಯ್ಲ್ಸ್‌ ತಂಡದೊಡನೆ ಕಾರ್ಯಕ್ರಮ ನೀಡುವುದಷ್ಟೇ ಅಲ್ಲ, 15 ಆಗಸ್ಟ್‌ರಂದು ಕೊರಿಯಾದ ETPFestನಲ್ಲಿ ಕೀನ್‌ ತಂಡದೊಡನೆಯೂ ಪ್ರದರ್ಶನ ನೀಡಿತ್ತು.
ಗೋಲ್ಡ್‌ ಕೋಬ್ರಾ ಹಾಗೂ ಇತ್ತೀಚೆಗಿನ ಘಟನೆಗಳು (2010–ಇಂದಿನವರೆಗೆ)
ಗೋಲ್ಡ್‌ ಕೋಬ್ರಾ ಧ್ವನಿಮುದ್ರಣದ ನಂತರ, 98 ರಾಕ್‌ ಫೆಸ್ಟ್‌‌, ರಾಕ್‌ ಆನ್‌ ದಿ ರೇಂಜ್‌, ಬೀಲ್‌ ಸ್ಟ್ರೀಟ್‌ ಮ್ಯೂಸಿಕ್‌ ಫೆಸ್ಟಿವಲ್‌, ಎಡ್ಜ್‌ಫೆಸ್ಟ್‌ 20 ಮತ್ತು ಬಝ್‌ಫೆಸ್ಟ್‌ ಸೇರಿದಂತೆ, ಲಿಂಪ್ ಬಿಜ್ಕಿಟ್‌ U.S.ನಲ್ಲಿ ಹಲವೆಡೆ ಸಂಗೀತ ಕಾರ್ಯಕ್ರಮಗಳನ್ನು ನಡೆಸಲಿದೆ. ಈ ಉತ್ಸವ ಕಾರ್ಯಕ್ರಮಗಳ ನಂತರ, ಜೂನ್‌ ತಿಂಗಳಲ್ಲಿ ಪೂರ್ಣಪ್ರಮಾಣದ U.S. ಪ್ರವಾಸವನ್ನು ಡರ್ಸ್ಟ್‌ ಖಚಿತಪಡಿಸಿದ್ದಾರೆ. ಲ್ಯಾಟೀನ್‌ ಅಮೆರಿಕಾ ಪ್ರವಾಸವನ್ನು ಕೈಗೊಳ್ಳುವುದೆಂಬ ವದಂತಿಯೂ ಉಂಟು, ಆದರೆ ಮೆಕ್ಸಿಕೋದಲ್ಲಿ ಕೇವಲ ಒಂದೇ ಒಂದು ಕಾರ್ಯಕ್ರಮವನ್ನು ಇದುವರೆಗೆ ಖಚಿತಪಡಿಸಲಾಗಿದೆ. ಆಗಸ್ಟ್‌ನಲ್ಲಿ ಆರಂಭಗೊಂಡು ಶರತ್ಕಾಲದ ವರೆಗೂ, ವಾದ್ಯತಂಡವು ಪೂರ್ಣಪ್ರಮಾಣದ ಯುರೋಪಿಯನ್‌ ಪ್ರವಾಸ ಕಾರ್ಯಕ್ರಮ ನೀಡಲಿದೆ.
ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
ವಾದ್ಯತಂಡದ ಗಳಿಕೆ ಮತ್ತು ಜನಪ್ರಿಯತೆಗಳಿಗಿಂತಲೂ ಹೆಚ್ಚಿಗೆ, ಲಿಂಪ್‌ ಬಿಜ್ಕಿಟ್‌ ತಂಡವು 26 ಮೇ 2001ರಲ್ಲಿ MTVಯ TRL 'ಹಾಲ್‌ ಆಫ್‌ ಫೇಮ್‌'ನಲ್ಲಿ ಸೇರ್ಪಡೆಯಾಗುವ ಮೊದಲ ವಾದ್ಯತಂಡವಾಯಿತು. ಏಳು ಪೂರ್ಣಪ್ರಮಾಣದ ಸಂಗೀತ ವೀಡಿಯೊಗಳೊಂದಿಗೆ ವಾದ್ಯತಂಡವು ಇದನ್ನು ಪಡೆದು'ನಿವೃತ್ತ' ಸ್ಥಿತಿಗೆ ಒಯ್ಯಿತು. ನಿವೃತ್ತ ಸ್ಥಿತಿಗೆ ಅರ್ಹವಾಗಲು, ಕಾರ್ಯಕ್ರಮದಲ್ಲಿ ಅಭಿಮಾನಿಗಳು ವೀಡಿಯೊ ಒಂದಕ್ಕೆ ಸತತ 65 ದಿನಗಳ ಮತ ಹಾಕಿರಬೇಕು. ಕೆಳಕಂಡ ವೀಡಿಯೊಗಳ ಪ್ರಸಾರ ಮುಕ್ತಾಯಗೊಂಡಿದೆ:
ಬಾಹ್ಯ ಕೊಂಡಿಗಳು
ವರ್ಗ:ಇಸವಿ 1995ರಲ್ಲಿ ರಚನೆಯಾದ ಸಂಗೀತ ಸಮೂಹಗಳು ವರ್ಗ:ಸಂಗೀತ ಪಂಚಮೇಳಗಾರರು ವರ್ಗ:ಫ್ಲಾರಿಡಾ ರಾಜ್ಯದ ಜ್ಯಾಕ್ಸನ್ವಿಲ್‌ ಮೂಲದ ಸಂಗೀತ ಸಮೂಹಗಳು ವರ್ಗ:ಅಮೆರಿಕಾದ ನ್ಯು ಮೆಟಲ್‌ ಸಂಗೀತ ಸಮೂಹಗಳು ವರ್ಗ:ಫ್ಲಾರಿಡಾದ ಹೆವಿ ಮೆಟಲ್‌ ಸಂಗೀತ ಸಮೂಹಗಳು ವರ್ಗ:ರ‌್ಯಾಪ್ ಮೆಟಲ್ ಸಂಗೀತದ ತಂಡಗಳು ವರ್ಗ:ರ‌್ಯಾಪ್‌ ರಾಕ್ ಸಂಗೀತ ಸಮೂಹಗಳು ವರ್ಗ:ರ‌್ಯಾಪ್‌ಕೋರ್‌ ಸಮೂಹಗಳು ವರ್ಗ:MTV ವೀಡಿಯೊ ಸಂಗೀತ ಪ್ರಶಸ್ತಿ ವಿಜೇತರು ವರ್ಗ:MTV ಯುರೋಪ್ ಸಂಗೀತ ಪ್ರಶಸ್ತಿ ವಿಜೇತರು. ವರ್ಗ:ಕೆರ‌್ಯಾಂಗ್‌! ಪ್ರಶಸ್ತಿ ವಿಜೇತರು ವರ್ಗ:1990ರ ಸಂಗೀತ ತಂಡಗಳು ವರ್ಗ:2000ದ ಸಂಗೀತ ತಂಡಗಳು ವರ್ಗ:2010ರ ಸಂಗೀತ ತಂಡಗಳು
ಕುರುಂಜಿ ವೆಂಕಟ್ರಮಣ ಗೌಡ
ಕುರುಂಜಿ ವೆಂಕಟ್ರಮಣ ಗೌಡ ರವರು ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯದವರು. ಆಧುನಿಕ ಸುಳ್ಯದ ಭವ್ಯ ಶಿಲ್ಪಿ ಎಂದೇ ಪ್ರಸಿದ್ದರಾಗಿರುವ ಇವರು ಸುಳ್ಯ ಎಂಬ ಪುಟ್ಟ ತಾಲೂಕನ್ನು ಇಡೀ ದೇಶಕ್ಕೆ ಪರಿಚಯಿಸಿದವರು. ಅಂಗನವಾಡಿ ಕೇಂದ್ರದಿಂದ ಪ್ರಾರಂಭವಾಗಿ ಮೆಡಿಕಲ್ ಕಾಲೇಜಿನವರೆಗೆ ಎಲ್ಲ ರೀತಿಯ ವಿದ್ಯಾ ಸಂಸ್ಥೆಗಳನ್ನು ಈ ಪುಟ್ಟ ಊರಲ್ಲಿ ಸ್ಥಾಪಿಸಿ ಶಿಕ್ಷಣ ಬ್ರಹ್ಮ ಎಂದು ಖ್ಯಾತರದವರು.
ಉಲ್ಲೇಖಗಳು
ವರ್ಗ:ಶಿಕ್ಷಣ ತಜ್ಞರು
ಗೋವಿಂದ ಸಖಾರಾಮ್ ಸರ್‍ದೇಸಾಯಿ
ಗೋವಿಂದ ಸಖಾರಾಮ್ ಸರ್‍ದೇಸಾಯಿ(1865-1959) ಇವರು ಭಾರತೀಯ ಇತಿಹಾಸಕಾರರು.
ಬದುಕು
ಮಹಾರಾಷ್ಟ್ರದ ರತ್ನಗಿರಿಯಲ್ಲಿ 1865ರ ಮೇ 17ರಂದು ಜನಿಸಿದರು. ಪುಣೆ ಹಾಗೂ ಮುಂಬಯಿಯಲ್ಲಿ ಪದವಿ ಶಿಕ್ಷಣ ಪಡೆದು 1889ರಲ್ಲಿ ಬರೋಡ ಸಂಸ್ಥಾನದಲ್ಲಿ ವೃತ್ತಿಜೀವನ ಆರಂಭಿಸಿದರು. ಜೊತೆಗೆ ಮಹಾರಾಜ 3ನೆಯ ಸಯಾಜಿರಾವ್ ಗಾಯಕವಾಡರ ಖಾಸಗಿ ಗುಮಾಸ್ತರೂ ಆಗಿದ್ದರು. ಅನಂತರ ರಾಜಮನೆತನದ ಮಕ್ಕಳಿಗೆ ಖಾಸಗಿ ಬೋಧಕರಾಗಿ ನೇಮಿಸಲ್ಪಟ್ಟರು. ಇತಿಹಾಸದಲ್ಲಿ ಇವರಿಗೆ ಆಸಕ್ತಿ ಬೆಳೆಯಲು ಕಾರಣ ಮಕ್ಕಳಿಗೆ ಇವರು ಹೇಳುತ್ತಿದ್ದ ಮನೆಪಾಠ. ಮುಂದೆ ಮಹಾರಾಜರ ಪ್ರೋತ್ಸಾಹದಿಂದ ಹಾಗೂ ರಾಜಗ್ರಂಥಾಲಯದಲ್ಲಿ ಲಭ್ಯವಿದ್ದ ನೂರಾರು ಚಾರಿತ್ರಿಕ ಪುಸ್ತಕಗಳ ನೆರವಿನಿಂದ ಮರಾಠಿಯಲ್ಲಿ ಹಲವು ಕೃತಿಗಳನ್ನು ರಚಿಸಿದರು.
ಸಾಧನೆ
ಮರಾಠಿ ರಿಯಾಸತ್ (8 ಸಂಪುಟ), ಮುಸಲ್ಮಾನಿ ರಿಯಾಸತ್ (3 ಸಂಪುಟ) ಹಾಗೂ ಬ್ರಿಟಿಷ್ ರಿಯಾಸತ್ (2 ಸಂಪುಟ) ಸಂಪುಟಗಳಲ್ಲಿ ಭಾರತದ 1000 ವರ್ಷಗಳ ಇತಿಹಾಸವನ್ನು ನಿರೂಪಿಸಿರುವುದು ಇವರ ಸಾಧನೆ.
1925ರಲ್ಲಿ ನಿವೃತ್ತರಾದ ಅನಂತರ ಮುಂಬಯಿ ಸರ್ಕಾರದ ಕೋರಿಕೆಯ ಮೇರೆಗೆ ರಾಜ್ಯ ದಾಖಲೆಗಳನ್ನು ಸಂಪಾದಿಸುವ ಕಾರ್ಯ ಕೈಗೊಂಡರು. ಮೋಡಿ, ಮರಾಠಿ, ಇಂಗ್ಲಿಷ್, ಪಾರ್ಸಿ ಹಾಗೂ ಗುಜರಾತಿ ಭಾಷೆಗಳಲ್ಲಿರುವ ಸು. 34,972 ದಾಖಲೆಗಳನ್ನು ಸಂಗ್ರಹಿಸಿ ಈ ಪೈಕಿ 8,650 ದಾಖಲೆಗಳನ್ನು ಪೇಶ್ವ ದಫ್ತಾರ್ ಎಂಬ ಶೀರ್ಷಿಕೆಯಲ್ಲಿ 45 ಸಂಪುಟಗಳಲ್ಲಿ ಪ್ರಕಟಿಸಿದರು. ಮತ್ತಷ್ಟು ದಾಖಲೆಗಳನ್ನು ಸರ್ಕಾರ್‍ರೊಂದಿಗೆ ಪುನಾ ರೆಸಿಡೆನ್ಸಿ ಕರೆಸ್ಪಾಂಡೆನ್ಸ್‌ ಎಂಬ ಶೀರ್ಷಿಕೆಯಲ್ಲಿ ಸಂಪಾದಿಸಿದರು. 80ರ ಇಳಿವಯಸ್ಸಿನಲ್ಲಿ ಇವರು ಪ್ರಕಟಿಸಿದ ದಿ ನ್ಯೂ ಹಿಸ್ಟರಿ ಆಫ್ ಮರಾಠಾಸ್ನ 3 ಸಂಪುಟಗಳು ಮರಾಠ ಇತಿಹಾಸದ ಆಕರಗ್ರಂಥಗಳಾಗಿವೆ.
ಸಂದ ಗೌರವಗಳು
ಇವರಿಗೆ ರಾವ್ ಬಹಾದ್ದೂರ್ (1937) ಹಾಗೂ ಇತಿಹಾಸ ಮಾರ್ತಾಂಡ್ (1946) ಎಂಬ ಬಿರುದುಗಳು ಪ್ರಾಪ್ತವಾಗಿದ್ದವು. ಪುಣೆ ವಿಶ್ವವಿದ್ಯಾಲಯ ಇವರಿಗೆ ಗೌರವ ಡಿ.ಲಿಟ್ ಪದವಿ ನೀಡಿ ಗೌರವಿಸಿತ್ತು (1951). ಭಾರತ ಸರ್ಕಾರ 1957ರಲ್ಲಿ ಪದ್ಮಭೂಷಣ ಪ್ರಶಸ್ತಿ ನೀಡಿ ಸನ್ಮಾನಿಸಿತ್ತು.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶ್ವಾಸಕೋಶ
thumbnail ಶ್ವಾಸಕೋಶವು ಬಹುತೇಕ ಚತುಷ್ಪದಿಗಳು, ಕೆಲವು ಮೀನುಗಳು ಮತ್ತು ಕೆಲವು ಶಂಬುಕಗಳನ್ನು ಒಳಗೊಂಡಂತೆ, ಅನೇಕ ಗಾಳಿಯನ್ನು ಉಸಿರಾಡುವ ಪ್ರಾಣಿಗಳಲ್ಲಿ ಅಗತ್ಯ ಉಸಿರಾಟದ ಅಂಗ. ಸಸ್ತನಿಗಳು ಮತ್ತು ಹೆಚ್ಚು ಸಂಕೀರ್ಣ ಜೀವರೂಪಗಳಲ್ಲಿ, ಎರಡು ಶ್ವಾಸಕೋಶಗಳು ಹೃದಯದ ಎರಡೂ ಬದಿಯಲ್ಲಿ ಬೆನ್ನೆಲುಬಿನ ಹತ್ತಿರ ನೆಲೆಸಿರುತ್ತವೆ. ವಾತಾವರಣದಿಂದ ರಕ್ತಪ್ರವಾಹದೊಳಗೆ ಆಮ್ಲಜನಕವನ್ನು ಸಾಗಿಸುವುದು, ಮತ್ತು ರಕ್ತಪ್ರವಾಹದಿಂದ ವಾತಾವರಣಕ್ಕೆ ಇಂಗಾಲದ ಡೈಆಕ್ಸೈಡ್ಅನ್ನು ಬಿಡುವುದು ಅವುಗಳ ಪ್ರಧಾನ ಕಾರ್ಯವಾಗಿದೆ.
ವರ್ಗ:ಅಂಗಗಳು
ಮೂರನೇ ಮೈಸೂರು ಯುದ್ಧ
ಫ್ರೆಂಚರೊಂದಿಗೆ ಮೈತ್ರಿಯಿದ್ದ ಮೈಸೂರಿನ ರಾಜ ಟಿಪ್ಪು ಸುಲ್ತಾನನು  ಬ್ರಿಟಿಷ್ ಅಧೀನದಲ್ಲಿದ್ದ ಟ್ರಾವಂಕೂರಿನ ಮೇಲೆ  1789 ರಲ್ಲಿ ದಂಡೆತ್ತಿ ಹೋದನು. ಆಗ ಪ್ರಾರಂಭವಾದ ಯುದ್ಧ ಮುಂದಿನ ಮೂರು ವರ್ಷಗಳವರೆಗೆ ಮುಂದುವರೆದು ಟಿಪ್ಪೂ ಸುಲ್ತಾನನ ಪರಾಭವದೊಂದಿಗೆ ಪರ್ಯವಸಾನಗೊಂಡಿತು. ತಮ್ಮದೇ ದೇಶದ ಫ್ರೆಂಚ್ ಕ್ರಾಂತಿಯನ್ನು ಎದುರಿಸುವುದರಲ್ಲಿ ಮಗ್ನರಾದ ಫ್ರೆಂಚರು, ಬ್ರಿಟಿಷರ ನೌಕಾದಳದಿಂದಲೂ ಹಿಮ್ಮೆಟ್ಟಿಸಲ್ಪಟ್ಟುದರಿಂದ , ಟಿಪ್ಪು ಸುಲ್ತಾನನ ನಿರೀಕ್ಷೆಯಂತೆ ಬೆಂಬಲ ನೀಡಲಿಲ್ಲ.
ಟಿಪ್ಪು ಸುಲ್ತಾನ ರಾಕೆಟ್ಟುಗಳ ಪಡೆಯಿಂದ ಧಾಳಿ ಮಾಡಿದ್ದು ಈ ಯುದ್ಧದ ಹೆಗ್ಗಳಿಕೆ. ಈ ಧಾಳಿಯ ಪರಿಣಾಮ ನೋಡಿ ಮಾರುಹೋದ ಬ್ರಿಟಿಷ್ ವಿಜ್ಞಾನಿ ವಿಲಿಯಮ್ ಕಾಂಗ್ರೀವನು ಮುಂದೆ ಕಾಂಗ್ರೀವ್ ರಾಕೆಟುಗಳನ್ನು ಸಂಶೋಧಿಸಿದನು.
ಈ ಯುದ್ಧದ ಪರಿಣಾಮವಾಗಿ ಟಿಪ್ಪುವು ತನ್ನ ರಾಜ್ಯದ ಕೆಲ ಭಾಗಗಳನ್ನು ಬ್ರಿಟಿಷರ ಬೆಂಬಲಿಗರೋ, ಏಜಂಟರೋ ಆಗಿದ್ದ ಮರಾಠರು, ಹೈದರಾಬಾದಿನ ನಿಜಾಮ ಮತ್ತು ಮದ್ರಾಸ್ ಪ್ರೆಸಿಡೆನ್ಸಿಗಳವರಿಗೆ ಹಂಚಿಕೊಡಬೇಕಾಗಿ ಬಂದು , ಇದರಿಂದ ಮೈಸೂರು ರಾಜ್ಯದ ವಿಸ್ತೀರ್ಣ ತೀವ್ರವಾಗಿ ಕುಸಿಯಿತು. ಮಲಬಾರ್‍, ಸೇಲಂ, ಬಳ್ಳಾರಿ ಮತ್ತು ಅನಂತಪುರ ಜಿಲ್ಲೆಗಳು ಮದ್ರಾಸ್ ಪ್ರೆಸಿಡೆನ್ಸಿಗೆ ಸೇರಿಹೋದವು. ಈ ಯುದ್ಧದ ಕೊನೆಯಲ್ಲಿ ಶ್ರೀರಂಗಪಟ್ಟಣದ ಒಪ್ಪಂದವಾಗಿ, ಅದರ ಪ್ರಕಾರ ಟಿಪ್ಪು ತನ್ನ ಅರ್ಧ ರಾಜ್ಯವನ್ನು ಬ್ರಿಟಿಷರಿಗೆ ಒಪ್ಪಿಸಿದ್ದಷ್ಟೇ ಅಲ್ಲದೇ, ತನ್ನಿಬ್ಬರು ಮಕ್ಕಳನ್ನು ಬ್ರಿಟಿಷರಲ್ಲಿ ಒತ್ತೆ ಇಡಬೇಕಾಗಿ ಬಂದಿತು.
ಉಲ್ಲೇಖ
ವರ್ಗ:ಮೈಸೂರು ಸಂಸ್ಥಾನ ವರ್ಗ:ಯುದ್ಧ ವರ್ಗ:ಭಾರತದ ನಿರ್ಣಾಯಕ ಯುದ್ಧಗಳು
ವೈಜಯಂತಿಮಾಲಾ
ವೈಜಯಂತಿಮಾಲಾ ಬಾಲಿ (ಆಗಸ್ಟ್ ೧೩, ೧೯೩೬) ಭಾರತೀಯ ಕಲಾಲೋಕದಲ್ಲಿ ಪ್ರಖ್ಯಾತ ಹೆಸರು. ಚಲನಚಿತ್ರ ಕಲಾವಿದೆಯಾಗಿ ಮತ್ತು ಭರತನಾಟ್ಯ ಕಲೆಯಲ್ಲಿ ಪ್ರಸಿದ್ಧರಾದ ವೈಜಯಂತಿಮಾಲಾ ದಕ್ಷಿಣ ಭಾರತದಿಂದ ಹಿಂದಿ ಚಿತ್ರರಂಗದಲ್ಲಿ ಪ್ರಖ್ಯಾತಿ ಪಡೆದ ಕಲಾವಿದೆಯರಲ್ಲಿ ಪ್ರಥಮಸಾಲಿನವರು.
ಜೀವನ
ಚಲನಚಿತ್ರ ಮತ್ತು ಭರತನಾಟ್ಯ ಕಲಾವಿದೆಯಾಗಿ ಪ್ರಖ್ಯಾತರಾಗಿರುವ ವೈಜಯಂತಿಮಾಲಾ ಅವರು ಆಗಸ್ಟ್ ೧೩, ೧೯೩೬ರಂದು  ತಮಿಳುನಾಡಿನ ಅಂದಿನ ಮದ್ರಾಸ್ ಪ್ರೆಸಿಡೆನ್ಸಿಗೆ ಸೇರಿದ್ದ ಟ್ರಿಪ್ಜಲಿಕೇನ್ ಎಂಬಲ್ಲಿ ಜನಿಸಿದರು. ತಂದೆ ಎಂ. ಡಿ. ರಾಮಸ್ವಾಮಿ ಅವರು ಮತ್ತು ತಾಯಿ ವಸುಂಧರಾ ದೇವಿ ಅವರು.
ಕ್ರೀಡೆ ಮತ್ತು ರಾಜಕಾರಣದಲ್ಲಿ
ಗೋಲ್ಫ್ ಆಟದಲ್ಲಿ ಸಹಾ ಅವರು ಪರಿಣತರು. ರಾಜಕೀಯದಾಟದಲ್ಲಿ ಸಹಾ ಇವರು ಕಾಂಗ್ರೆಸ್ ಮತ್ತು ಭಾಜಪ ಪಕ್ಷಗಳ ಮೂಲಕ ಅನೇಕ ಬಾರಿ ಲೋಕಸಭೆ ಇಲ್ಲವೇ ರಾಜ್ಯಸಭೆಗಳ ಸದಸ್ಯತ್ವ ನಿರ್ವಹಿಸಿದ್ದಾರೆ.
ಪ್ರಶಸ್ತಿ ಮತ್ತು ಗೌರವಗಳು
ನಾಟ್ಯಕಲೆಯಲ್ಲಿನ ಮಹತ್ಸಾಧನೆಗಾಗಿ ವೈಜಯಂತಿಮಾಲಾ ಅವರು ಸಂಗೀತ ನಾಟಕ ಅಕಾಡೆಮಿಯ ಗೌರವವನ್ನು ಪಡೆದಿದ್ದಾರೆ. ಸಂಗಮ್, ದೇವದಾಸ್, ಸಾಧನಾ, ಮಧುಮತಿ, ಗಂಗಾ ಜಮುನಾ, ಸಂಘರ್ಷ್ ಮುಂತಾದ ಚಿತ್ರಗಳಲ್ಲಿನ ಅಭಿನಯಕ್ಕಾಗಿ ಫಿಲಂಫೇರ್, ಬಿ.ಎಫ್.ಜೆ.ಎ ಮುಂತಾದ  ಪ್ರಶಸ್ತಿಗಳು, ಪದ್ಮಶ್ರೀ ಪ್ರಶಸ್ತಿ, ಕಲೈಮಾಮಣಿ  ಮುಂತಾದ ಅನೇಕ ಗೌರವಗಳು ಅವರಿಗೆ ಸಂದಿವೆ.
ಬಾಹ್ಯ ಕೊಂಡಿಗಳು
ವರ್ಗ:ಚಲನಚಿತ್ರ ನಟಿಯರು ವರ್ಗ:ಭರತನಾಟ್ಯ ಕಲಾವಿದರು ವರ್ಗ:೧೯೩೬ ಜನನ ವರ್ಗ:ಹಿಂದಿ ಚಲನಚಿತ್ರ ನಟಿಯರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
೧೭೦೮
ವರ್ಷ ೧೭೦೮ (MDCCVIII) ಗ್ರೆಗೋರಿಯನ್ ಪಂಚಾಂಗದ ಭಾನುವಾರ ಆರಂಭವಾದ ಅಧಿಕ ವರ್ಷವಾಗಿತ್ತು.
ಮರಣ
ವರ್ಗ:೧೭೦೮
೧೭೦೯
ವರ್ಷ ೧೭೦೯ (MDCCIX) ಗ್ರೆಗೋರಿಯನ್ ಪಂಚಾಂಗದ ಮಂಗಳವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೭೦೯
ಗೋವಿಂದಚಂದ್ರ
ಗಾಹದ್ವಾಲ ಮನೆತನದ ಒಬ್ಬ ಪ್ರಮುಖ ದೊರೆ. ಈತ 1114-54 ರವರೆಗೆ ಆಳಿದನೆಂದು ಹೇಳಬಹುದಾಗಿದೆ. ತನ್ನ ತಂದೆಯ ಕಾಲದಲ್ಲೇ ವಾರಾಣಸಿಯಲ್ಲಿ ಈತ ಯುವರಾಜನಾಗಿ ಆಳುತ್ತಿದ್ದ.
ಮುಮ್ಮಡಿ ಅಲಾ-ಉದ್-ದೌಲ ಮಸೂದ್ ಹಿಂದುಸ್ಥಾನದ ಮೇಲೆ ದಂಡೆತ್ತಿ ಬಂದಾಗ ಕನೌಜಿನಲ್ಲಿ ಆಳುತ್ತಿದ್ದ ಗಾಹದ್ವಾಲ ರಾಜನಾದ ಮದನಚಂದ್ರನನ್ನು ಸೆರೆಹಿಡಿದನೆಂದು ಮಹಮ್ಮದೀಯರ ಗ್ರಂಥಗಳು ವರ್ಣಿಸುತ್ತವೆ. ಅನಂತರ ಆ ಸೈನ್ಯ ವಾರಾಣಸಿಯ ಕಡೆಗೆ ಹೊರಟಿತು. ಅಲ್ಲಿ ಆಳುತ್ತಿದ್ದ ಗಾಹದ್ವಾಲ ಯುವರಾಜ ಗೋವಿಂದಚಂದ್ರ ಮುಸ್ಲಿಂ ಸೈನ್ಯದ ವಿರುದ್ಧ ಹೋರಾಡಿ, ತನ್ನ ತಂದೆಯನ್ನು ಸೆರೆಯಿಂದ ಬಿಡಿಸಿ, ಮಹಮ್ಮದೀಯರ ಸೈನ್ಯವನ್ನು ಹೊಡೆದೋಡಿಸಿದ. ಗೋವಿಂದಚಂದ್ರ ಹರಿಯ ಅವತಾರವೆಂದೂ ವಾರಾಣಸಿಯನ್ನು ಮಹಮ್ಮದೀಯರ ದಾಳಿಯಿಂದ ರಕ್ಷಿಸಲು ಅವನು ಬಂದನೆಂದೂ ಗೋವಿಂದಚಂದ್ರನ ರಾಣಿ ಕುಮಾರದೇವಿಯ ಸಾರನಾಥ ಶಾಸನದಿಂದ ತಿಳಿದುಬರುತ್ತದೆ.
ಗೋವಿಂದಚಂದ್ರ ತ್ರಿಪುರಿಯ ಕಳಚುರಿಗಳನ್ನು ಸೋಲಿಸಿ ಅವರ ಅಧೀನದಲ್ಲಿದ್ದ ರಾಜ್ಯವನ್ನೆಲ್ಲ ತನ್ನ ವಶಪಡಿಸಿಕೊಂಡ. ಕಳಚುರಿ ರಾಜ ಯಶಃಕರ್ಣ ಶೈವಗುರುವಾದ ರುದ್ರಶಿವನಿಗೆ ನೀಡಿದ್ದ ದತ್ತಿಯನ್ನು ಗೋವಿಂದಚಂದ್ರ ಪುನಃ ಖಾಯಂಗೊಳಿಸಿದ. ಅಲ್ಲಿಯವರೆಗೆ ಕಳಚುರಿ ರಾಜಮನೆತನ ಉತ್ತರ ಭಾರತದ ಸಾರ್ವಭೌಮತ್ವವನ್ನು ಪಡೆದಿತ್ತು. ಆಗ ಈ ಅಧಿಕಾರ ಗೋವಿಂದಚಂದ್ರನಿಗೆ ವರ್ಗವಾಯಿತು. ಗೋವಿಂದಚಂದ್ರ ಅಶ್ವಪತಿ- ಗಜಪತಿ- ನರಪತಿ- ರಾಜತ್ರಯಾಧಿಪತಿ ಎಂಬ ಬಿರುದು ಧರಿಸಿದ. ಇದನ್ನು ಮೊತ್ತಮೊದಲಿಗೆ ಕಳಚುರಿ ರಾಜ ಲಕ್ಷ್ಮೀಕರ್ಣ ಹೊಂದಿದ್ದ. ವಿ. ವಿ. ಮಿರಾಶಿಯವರ ಪ್ರಕಾರ ಈ ಬಿರುದು ಗೂರ್ಜರ ಪ್ರತೀಹಾರ ಕಳಿಂಗ ಗಂಗ ಮತ್ತು ಬಂಗಾಲದ ಮೇಲೆ ಗೋವಿಂದಚಂದ್ರನ ಪರಮಾಧಿಕಾರವನ್ನು ಸಾರುತ್ತದೆ.
ಕಳಚುರಿಗಳೇ ಅಲ್ಲದೆ ಗೋವಿಂದಚಂದ್ರ ಇತರ ರಾಜ್ಯಗಳ ವಿರುದ್ಧವಾಗಿಯೂ ಅನೇಕ ಯುದ್ಧಗಳನ್ನು ಮಾಡಿದ. 1143 ರಲ್ಲಿ ಬಂಗಾಲದ ರಾಜನಾದ ಮದನಪಾಲನಿಂದ ಬಿಹಾರದ ಮಾಂಘೀರ್ ವರೆಗೆ ಎಲ್ಲ ಪ್ರಾಂತಗಳನ್ನೂ ಗೆದ್ದುಕೊಂಡ. ಆದರೆ ತನ್ನ ಕೊನೆಯ ದಿನಗಳಲ್ಲಿ ಮಾಂಘೀರನ್ನು ಪಾಲರಾಜನಿಗೆ ಬಿಟ್ಟುಕೊಡಬೇಕಾಯಿತು. ಗೋವಿಂದಚಂದ್ರ ಪೂರ್ವಮಾಳವವನ್ನೂ ಗೆದ್ದುಕೊಂಡನೆಂದು ತಿಳಿದುಬರುತ್ತದೆ. ಪ್ರಾಕೃತ - ಪೈಂಗಾಲಮ್ ಗ್ರಂಥ ಗೋವಿಂದಚಂದ್ರನ ಅನೇಕ ಯುದ್ಧಗಳನ್ನು ವಿವರಿಸುತ್ತದೆ. ಈತ ಕಳಿಂಗದ ರಾಜನಾದ ಅನಂತವರ್ಮನ ಮೇಲೂ ಮಿಥಿಲೆಯ ನಾನ್ಯದೇವನ ಮೇಲೂ ಯುದ್ಧ ಮಾಡಿದನೆಂದು ಈ ಗ್ರಂಥ ವಿವರಿಸುತ್ತದೆ. ಅಲ್ಲದೆ ಕಾಕತೀಯ, ಚಾಳುಕ್ಯ ಮತ್ತು ಚೌಳುಕ್ಯರ ಮೇಲೂ ಯುದ್ಧ ಮಾಡಿದನೆಂದು ತಿಳಿದುಬರುತ್ತದೆ.
ಗೋವಿಂದಚಂದ್ರ ಕಾಶ್ಮೀರದ ರಾಜನಾದ ಜಯಸಿಂಹನ ಆಸ್ಥಾನಕ್ಕೆ ರಾಯಭಾರಿ ಯನ್ನಾಗಿ ಸುಹಲನನ್ನು ಕಳುಹಿಸಿಕೊಟ್ಟ. ಚೋಳರ ರಾಜಧಾನಿಯಾಗಿದ್ದ ಗಂಗೈಕೊಂಡ ಚೋಳಪುರದಲ್ಲಿ ಸಿಕ್ಕಿರುವ ಒಂದು ಅಪೂರ್ಣ ಮತ್ತು ಅಪೂರ್ವ ಶಾಸನ ಚೋಳರಿಗೂ ಗಾಹದ್ವಾಲರಿಗೂ ಇದ್ದ ಸಂಬಂಧವನ್ನು ವಿವರಿಸುತ್ತದೆ. ಇದು ಸು. 1111ರ ಶಾಸನ. ಇದರಲ್ಲಿ ಗಾಹದ್ವಾಲ ವಂಶಾವಳಿ ಯಶೋವಿಗ್ರಹನಿಂದ ಹಿಡಿದು ಗೋವಿಂದಚಂದ್ರನವರೆಗೆ ತಿಳಿದುಬರುತ್ತದೆ. ಈ ಶಾಸನವನ್ನು ಚೋಳ ರಾಜನನ್ನು ವಿವಾಹವಾಗಿದ್ದ ಗಾಹದ್ವಾಲ ರಾಜಕುಮಾರಿ ಹೊರಡಿಸಿರಬಹುದೆಂದೂ ಯಾವುದೋ ಒಂದು ದತ್ತಿಯನ್ನು ಕೊಡುವ ಸಮಯದಲ್ಲಿ ತನ್ನ ಮನೆತನದ ವಂಶಾವಳಿಯನ್ನು ಕೆತ್ತಿಸಿರಬಹುದೆಂದೂ ವಿದ್ವಾಂಸರು ಅಭಿಪ್ರಾಯಪಟ್ಟಿದ್ದಾರೆ.
ಗೋವಿಂದಚಂದ್ರ ಕಳಚುರಿ ನಾಣ್ಯಗಳ ಮಾದರಿಯ ಹೊಸ ಚಿನ್ನ, ಬೆಳ್ಳಿ ಮತ್ತು ತಾಮ್ರ ನಾಣ್ಯಗಳನ್ನು ಅಚ್ಚು ಹಾಕಿಸಿದ. ಈತ ಯುದ್ಧಕುಶಲಿ ಮತ್ತು ರಾಜ ತಂತ್ರನಿಪುಣ ಮಾತ್ರವೇ ಅಲ್ಲ ; ಸಾಹಿತ್ಯದಲ್ಲೂ ಅಭಿರುಚಿ ಹೊಂದಿದ್ದ. ಸಾಹಿತ್ಯಕ್ಕೆ ಪ್ರೋತ್ಸಾಹ ನೀಡಿದ ಗೋವಿಂದಚಂದ್ರನನ್ನು ವಿವಿಧ ವಿದ್ಯಾವಿಚಾರವಾಚಸ್ಪತಿ ಎಂದು ಶಾಸನಗಳಲ್ಲಿ ವರ್ಣಿಸಲಾಗಿದೆ. ಈತನ ಮಂತ್ರಿಯಾಗಿದ್ದ ಲಕ್ಷ್ಮೀಧರ, ಕೃತ್ಯಕಲ್ಪತರು ಎಂಬ ಗ್ರಂಥವನ್ನು ಗೋವಿಂದಚಂದ್ರನ ಆಜ್ಞೆಯ ಮೇರೆಗೆ ರಚಿಸಿದ. ವರ್ಗ:ಭಾರತದ ಇತಿಹಾಸ
ಸಿ. ಪಿ. ಬೆಳ್ಳಿಯಪ್ಪ
ಬಾಹ್ಯ ಸಂಪರ್ಕಗಳು
ವರ್ಗ:ಜನ ವರ್ಗ:ಬರಹಗಾರ
ಸೌಮ್ಯ ಸುಧೀಂದ್ರ ರಾವ್
ಸೌಮ್ಯ ಸುಧೀಂದ್ರರಾವ್
ಸೌಮ್ಯ ಸುಧೀಂದ್ರರಾವ್ ನೃತ್ಯ ಕಲಾವಿದರೂ, ನೃತ್ಯ ಸಂಗೀತ ಕಲಾ ವಿಮರ್ಶಕರೂ, ಸಂಗೀತ ನೃತ್ಯ ಸಂಗಮಗಳ ಅಪೂರ್ವ ಗುರುವರ್ಯರೂ, ‘ನೃತ್ಯ ಸುಧಾ’ ಸಂಸ್ಥೆಯ ಸಂಸ್ಥಾಪಕರೂ ಆದ ಸೌಮ್ಯ ಸುಧೀಂದ್ರ ಅವರು ಸಾಂಸ್ಕೃತಿಕ ಕಲಾಲೋಕದಲ್ಲಿ ತಮ್ಮದೇ ಛಾಪನ್ನು ಮೂಡಿಸಿದವರಾಗಿದ್ದಾರೆ.
ನೃತ್ಯ ಸುಧಾ’ ಸಂಸ್ಥೆ
ಅಪರಾಧ ಶಾಸ್ತ್ರ ಹಾಗೂ ಆರಕ್ಷಕ ವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವೀಧರರಾದ ಸೌಮ್ಯ ಅವರು ಕೆಲಕಾಲ ಮಂಗಳೂರಿನ ಸ್ಕೂಲ್‌ ಆಫ಼್ ಸೋಶಿಯಲ್ ವರ್ಕ್, ರೋಶಿನಿ ನಿಲಯದಲ್ಲಿ ಅಪರಾಧ ಶಾಸ್ತ್ರ ಉಪನ್ಯಾಸಕಾರಾಗಿ ಸೇವೆ ಸಲ್ಲಿಸಿ ಮುಂದೆ ತಮ್ಮ ಅಂತರಾಳದಲ್ಲಿ ಜಾಗೃತವಾಗಿದ್ದ ಶಾಸ್ತ್ರೀಯ ನೃತ್ಯ ಕಲೆಯ ಮೇಲಿನ ಒಲವಿನಿಂದಾಗಿ ಉಪನ್ಯಾಸ ವೃತ್ತಿಗೆ ವಿದಾಯ ಹೇಳಿ ತಮ್ಮದೇ ಆದ ‘ನೃತ್ಯ ಸುಧಾ’ ಸಂಸ್ಥೆಯನ್ನು ತಮ್ಮ ಹುಟ್ಟೂರಾದ ಉಡುಪಿ ಬಳಿಯ ಕಟಪಾಡಿಯಲ್ಲಿ ಸ್ಥಾಪಿಸಿದರು. ಸೌಮ್ಯ ಅವರು, ತಾವು ತಮ್ಮ ಕಲಿಕೆಯ ದಿನಗಳಲ್ಲಿ ಅನುಭವಿಸಿದ ಸಾರಿಗೆಯ ಕೊರತೆ ಹಾಗೂ ಒಳ್ಳೆಯ ಶಿಕ್ಷಣಕ್ಕಾಗಿ ಮೈಲಿಗಟ್ಟಲೆ ನಡೆಯಬೇಕಾಗಿದ್ದಂತಹ  ಸ್ಥಿತಿಗತಿಗಳನ್ನು ನೆನೆದು, ಅಂತಹ ಪರಿಸ್ಥಿತಿ ತಮ್ಮ ಹುಟ್ಟೂರಿನ ಮುಂದಿನ ತಲೆಮಾರಿನ ಮಕ್ಕಳಿಗೆ ತಟ್ಟದಂತೆ ಮಾಡಬೇಕು ಎಂಬ ಸದಾಶಯವನ್ನೇ ತಮ್ಮ ಧ್ಯೇಯವಾಗಿಸಿಕೊಂಡರು. ಈ ನಿಟ್ಟಿನಲ್ಲಿ ಅಂದು ಅವರು ಪುಟ್ಟದಾಗಿ ನೃತ್ಯ ಹೆಜ್ಜೆಯಿರಿಸಿದ ‘ನೃತ್ಯ ಸುಧಾ’ ಸಂಸ್ಥೆ, ಪ್ರಸ್ತುತದಲ್ಲಿ  ಸುಮಾರು ಮುನ್ನೂರಕ್ಕೂ ಹೆಚ್ಚು ವಿದ್ಯಾರ್ಥಿಗಳಿಗೆ ನೃತ್ಯ ತರಬೇತಿ ನೀಡುತ್ತಾ ಆ ಮಕ್ಕಳ ನೃತ್ಯ ಕಲಿಕೆ, ಪ್ರದರ್ಶನ ಮತ್ತು ನೃತ್ಯ ಪರೀಕ್ಷಾ ಪರಿಣತಿಗಳ ಸಾಧನೆಗಾಗಿನ ವ್ಯವಸ್ಥೆಗಳ ಅಪೂರ್ವ ತಾಣವಾಗಿದೆ. ಸಂಗೀತ ಮತ್ತು ನೃತ್ಯ ಕ್ಷೇತ್ರಗಳೆರಡರಲ್ಲೂ ಪರಿಣಿತ ತರಬೇತಿ ನೀಡುತ್ತಿರುವ ಕೆಲವೇ ಅಪರೂಪದ ಗುರುಗಳಲ್ಲಿ ಸೌಮ್ಯ ಸುಧೀಂದ್ರ ರಾವ್‌ ಅವರು ಒಬ್ಬರೆನಿಸಿದ್ದಾರೆ. ಇದಲ್ಲದೆ ಆರ್ಥಿಕವಾಗಿ ಹಿಂದುಳಿದ ವಿದ್ಯಾರ್ಥಿಗಳಿಗೆ ಉಚಿತ ನೃತ್ಯ ತರಬೇತಿಗಳನ್ನು ನೀಡುವುದರ ಮೂಲಕ ಅವರ ಜೀವನಕ್ಕೊಂದು ದಾರಿ ಕಲ್ಪಿಸುವ ಯೋಜನೆಗಳನ್ನೂ ಸೌಮ್ಯ ಕೈಗೊಂಡಿದ್ದಾರೆ. ರೋಶಿನಿ ನಿಲಯ(ಮಂಗಳೂರು) ಬೆಸೆಂಟ್ ಪದವೀ ಪೂರ್ವಕಾಲೇಜು, ಸೈಂಟ್ ಮೇರೀಸ್‌ ಕಾಲೇಜು(ಶಿರ್ವ), ಸೈಂಟ್ ಮಿಲಾಗ್ರಿಸ್‌ ಕಾಲೇಜು(ಕಲ್ಯಾಣ್ಪುರ) ಮುಂತಾದ ಶಿಕ್ಷಣ ಸಂಸ್ಥೆಗಳಲ್ಲಿನ ವಿದ್ಯಾರ್ಥಿಗಳಿಗೆ ಸೌಮ್ಯ ಸುಧೀಂದ್ರ ರಾವ್‌ ಅವರ ನೃತ್ಯ ಪ್ರಾತ್ಯಕ್ಷಿಕೆ, ಕಾರ್ಯಾಗಾರಗಳ  ಲಾಭದೊರೆತಿದೆ.
ನೃತ್ಯ ಪ್ರದರ್ಶನಗಳು
ಸೌಮ್ಯ ಸುಧೀಂದ್ರ ರಾವ್‌ಅವರು ಹಲವಾರು ಪ್ರತಿಷ್ಠಿತ ನೃತ್ಯೋತ್ಸವಗಳಲ್ಲಿ ಮತ್ತು ಪ್ರಾತ್ಯಕ್ಷಿಕೆಗಳಲ್ಲಿ ನಿರಂತರವಾಗಿ ಭಾಗವಹಿಸುತ್ತಿದ್ದಾರೆ. ಮಣಿಪುರಿ ನೃತ್ಯ, ಕಥಕ್ ನೃತ್ಯಗಳ ಕಾರ್ಯಾಗಾರಗಳಲ್ಲಿ ಸಹಾ ಭಾಗವಹಿಸಿ ಪ್ರದರ್ಶನಗಳನ್ನು ನೀಡುತ್ತಾ ಬಂದಿದ್ದಾರೆ. ಕರ್ನಾಟಕದ ಹಲವಾರು ಪ್ರತಿಷ್ಟಿತ ನೃತ್ಯ ವೇದಿಕೆಗಳಲ್ಲಷ್ಟೇ ಅಲ್ಲದೆ, ತಮಿಳುನಾಡಿನ ಚಿದಂಬರಂನಲ್ಲಿ, ಗೋವಾದ ಮಹಾಲಸ ನಾರಾಯಣಿ ಉತ್ಸವದಲ್ಲಿ ಹಾಗೂ ಬಹ್ರೈನ್‌ ದೇಶದಲ್ಲೂ ಆಹ್ವಾನಿತರಾಗಿ ನೃತ್ಯ ಪ್ರದರ್ಶನವನ್ನು ನೀಡಿ ಬಂದಿದ್ದಾರೆ. ಸೌಮ್ಯ ಅವರು ಹಲವಾರು ನೃತ್ಯ ರೂಪಕಗಳನ್ನು ಸ್ವಯಂ ರಚಿಸಿ, ನೃತ್ಯ ಸಂಯೋಜಿಸಿ ಪ್ರದರ್ಶಿಸಿದ್ದಾರೆ. ‘ಗಿರಿಜಾಕಲ್ಯಾಣ’, ‘ಭಸ್ಮಾಸುರ ಮೋಹಿನಿ’, ‘ದಕ್ಷಧ್ವರ’, ‘ಶ್ರೀಕೃಷ್ಣ ಲೀಲಾಮೃತಂ’, ‘ಏಸು ಕ್ರಿಸ್ತ ಮಹಿಮೆ’, ‘ಮಾರ ಸಂಹಾರ’, ‘ಶಿವೋಹಂ’, ‘ಅಷ್ಟ ಲಕ್ಷ್ಮಿ ವೈಭವ’, ‘ರಾಮಾಯಣಂ’, ‘ದಶಾವತಾರ’  ಮುಂತಾದವು ಸೌಮ್ಯ ಸುಧೀಂದ್ರರಾವ್‌ ಅವರ ಅತಿ ಮನ್ನಣೆ ಪಡೆದ ನೃತ್ಯ ರೂಪಕಗಳಲ್ಲಿ ಸೇರಿವೆ. ‘ನವವಿಧಭಕ್ತಿ ಶ್ರೀಕೃಷ್ಣಾರ್ಪಣ’ ಎಂಬ  ಕನ್ನಡ ಸಾಹಿತ್ಯವುಳ್ಳ ಸೌಮ್ಯ ಅವರ ನವ್ಯ ನೃತ್ಯಪ್ರಯೋಗವು ಇತ್ತೀಚೆಗೆ ಶ್ರೀಕೃಷ್ಣ ಮಠದ ಸೋದೆ ಪರ್ಯಾಯದಲ್ಲಿ ಪ್ರದರ್ಶನಗೊಂಡು ಕಲಾವಿಮರ್ಶಕರಿಂದ ಅತ್ಯುತ್ತಮ ಕಾರ್ಯಕ್ರಮವೆಂಬ ಪ್ರಶಂಸೆಗೆ ಪಾತ್ರವಾಗಿದೆ. ಈ ಕುರಿತು ತಮ್ಮ ಕೃತಜ್ಞತಾಪೂರ್ವಕ ಪ್ರತಿಕ್ರಿಯೆ ನೀಡುವ ಸೌಮ್ಯ ಅವರು “ಭಾಗವತ ಪುರಾಣದ ದೀರ್ಘ ಸಂಶೋಧನಾಕಲಿಕೆಯಿಂದ ಇದು ಸಾಧ್ಯವಾಯಿತು” ಎಂದು ಅಭಿಪ್ರಾಯಿಸುತ್ತಾರೆ.
ಸನ್ಮಾನ, ಗೌರವ, ಪ್ರಶಸ್ತಿಗಳು
ಉರ್ವಾದ ನಾಟ್ಯಾಲಯದಿಂದ  ‘ನಾಟ್ಯ ಪ್ರವೀಣೆ’, ವಿಶ್ವನಾಥಕ್ಷೇತ್ರದ ‘ನೃತ್ಯ ಕಲಾ ಉಪಾಸಕಿ’, ಬೆಸೆಂಟ್ ಶಿಕ್ಷಣ ಸಂಸ್ಥೆಯಿಂದ ‘ವರ್ಷದ ವ್ಯಕ್ತಿ’, ಬೆಂಗಳೂರಿನ  ಕಾ.ಯು.ವೇ ರಾಜ್ಯೋತ್ಸವ ಪ್ರಶಸ್ತಿ, ಬಹ್ರೈನ್‌ ದೇಶದಲ್ಲಿನ  ‘ವಸಂತೋತ್ಸವದ ವರ್ಷದ ಕಲಾವಿದೆ’ ಮುಂತಾದ ಪ್ರಮುಖ ಗೌರವಗಳೇ ಅಲ್ಲದೆ ಹಲವಾರು ಪ್ರತಿಷ್ಠಿತ ಸಂಘ ಸಂಸ್ಥೆಗಳ ಪ್ರಶಸ್ತಿ,  ಸನ್ಮಾನ, ಗೌರವಗಳು ಸೌಮ್ಯ ಸುಧೀಂದ್ರ ರಾವ್‌ ಅವರನ್ನು ಅರಸಿ ಬಂದಿವೆ.
ಸೇವೆಗಳು
ಕರ್ನಾಟಕ ಪ್ರೌಢ ಶಿಕ್ಷಣ ಮಂಡಳಿ ನಡೆಸುವ ನೃತ್ಯ ಪರೀಕ್ಷೆಗಳಿಗೆ ಹಲವಾರು ವರ್ಷಗಳಿಂದ ಪರೀಕ್ಷಕರಾಗಿ, ಮೌಲ್ಯಮಾಪಕರಾಗಿ ಸಹಾ ಸೌಮ್ಯ ಅವರ ಸೇವೆ ಸಲ್ಲುತ್ತಿದ್ದೆ. ಇದಲ್ಲದೆ ಜಿಲ್ಲಾ, ರಾಜ್ಯ ಮತ್ತು ರಾಷ್ಟ್ರೀಯ ಮಟ್ಟದ ನೃತ್ಯ, ಸಂಗೀತ ಸ್ಪರ್ದೆಗಳಿಗೆ ತೀರ್ಪುಗಾರರಾಗಿ ಸಹಾ ಅವರು ಸೇವೆ ಸಲ್ಲಿಸಿದ್ದಾರೆ. ಕಾರ್ಯಕ್ರಮ ನಿರೂಪಣೆ, ಪುಟ್ಟ ಕಥೆಗಳು, ಹನಿಗವನ ಮುಂತಾದವು ಸೌಮ್ಯ ಅವರ ಇನ್ನಿತರ ಹವ್ಯಾಸಿ ಕ್ಷೇತ್ರಗಳಾಗಿವೆ. ಇದಲ್ಲದೆ ಸೌಮ್ಯ ಸುಧೀಂದ್ರ ರಾವ್‌ ಅವರು ಪ್ರಸಿದ್ಧ ಪತ್ರಿಕೆಗಳಲ್ಲಿನ ವಿದ್ವತ್ಪೂರ್ಣ ಕಲಾವಿಮರ್ಶೆಗಳಿಗಾಗಿ ಸಹಾ ಹೆಸರಾಗಿದ್ದಾರೆ. ನೃತ್ಯದಲ್ಲಿ ಹೊಸ ಚಿಂತನೆ, ಹೊಸ ಪ್ರಯೋಗಳಾಗಬೇಕೆಂಬ ತಮ್ಮಆಶಯವನ್ನು ನನಸಾಗಿಸುವಲ್ಲಿ, ಅವರು ನಿರಂತರವಾಗಿ ಹೊಸ ಹೊಸ ಪ್ರಯೋಗಗಳನ್ನು ಮಾಡುತ್ತಲೇ ಬಂದಿದ್ದಾರೆ. ಈ ಎಲ್ಲ ವೈಶಿಷ್ಟ್ಯಗಳ ಜೊತೆಗೆಕಿರುತೆರೆಯ ‘ಜೀವನರಾಗ’ ಧಾರವಾಹಿಯಲ್ಲಿ ಸಹಾ ಅವರು ನಟಿಸುತ್ತಿದ್ದಾರೆ. ಕೆಲವು ತಿಂಗಳುಗಳ ಹಿಂದೆ ಸುರಭಿ ಪ್ರತಿಷ್ಠಾನದ ಅನಾಥ ಮಕ್ಕಳ ಬೆಂಬಲಕ್ಕಾಗಿ ಬೆಂಗಳೂರಿನಲ್ಲಿ ವ್ಯವಸ್ಥೆಗೊಂಡಿದ್ದ  ‘ಅನಾವರಣ’ ಕಾರ್ಯಕ್ರಮದಲ್ಲಿ ಸೌಮ್ಯ ಸುಧೀಂದ್ರ ರಾವ್‌ ಅವರು ಯಾವುದೇ ಪ್ರತಿಫಲಾಕ್ಷೆಯಿಲ್ಲದೆ, ತಮ್ಮ ಮಗು ಹಾಗೂ, ತಾವು ತಮ್ಮ ಸುತ್ತಮುತ್ತಲಿನ ಗ್ರಾಮೀಣ ಪರಿಸರದಲ್ಲಿ ವಿಶಿಷ್ಟ ಕಾಳಜಿಯಿಂದ ಬೆಳೆಸಿರುವ ತಮ್ಮ  ಶಿಷ್ಯವೃಂದದೊಡಗೂಡಿ ನೀಡಿದ ಕಾರ್ಯಕ್ರಮ ಇನ್ನಿಲ್ಲದಂತೆ ನನ್ನ ಹೃದಯದಲ್ಲಿ ನೆಲೆನಿಂತಿದೆ. ಅಂದು ಸೌಮ್ಯ ಸುಧೀಂದ್ರ ರಾವ್‌ ಅವರು ಪ್ರಸ್ತುತ ಪಡಿಸಿದ ಪುಷ್ಪಾಂಜಲಿ ನೃತ್ಯ, ದಶಾವತಾರ ರೂಪಕ ಹಾಗೂ ಎಲ್ಲಾಡಿ ಬಂದೆ ಮುದ್ದು ರಂಗಯ್ಯ ಮುಂತಾದ ನೃತ್ಯರೂಪಕಗಳ  ದೃಶ್ಯ ವೈಭವ, ಸುಶ್ರಾವ್ಯ ಸಂಗೀತ, ನಿರೂಪಣೆ, ತಂಡದ ಪ್ರತಿಯೋರ್ವರ ನೃತ್ಯಾಭಿನಯಗಳಲ್ಲಿನ  ಪಕ್ವತೆ ಮತ್ತು ಸುಲಲಿತೆಗಳ ಸಂಯೋಗದಿಂದಾಗಿ  ಪ್ರೇಕ್ಷಕರ ಹೃನ್ಮನಗಳನ್ನು ಆಪ್ತವಾಗಿ ಸೆಳೆದವು. ಅದರಲ್ಲೂ ವೇದಿಕೆಯ ಮೇಲೆ ಒಂದು ಬದಿಯಲ್ಲಿ ನಿಂತು ಪ್ರತಿಕ್ಷಣದ ನೃತ್ಯ ಪ್ರಸ್ತುತಿಗಳನ್ನೂ ಅತ್ಯಂತ ಆಪ್ತವಾಗಿ ಕಣ್ತುಂಬಿಕೊಳ್ಳುತ್ತಿದ್ದ ಸೌಮ್ಯ ಸುಧೀಂದ್ರ ರಾವ್‌ ಅವರ ಪುತ್ರಿ ಪುಟ್ಟ ಬಾಲೆ ಶ್ರೇಯಾ, ಹೀಗೆ ಸೌಮ್ಯ ಸುಧೀಂದ್ರ ರಾವ್‌ ಅವರು ತಮ್ಮ ತಂಡ ಪ್ರದರ್ಶನದಲ್ಲಿ ಪ್ರತಿಯೊಂದು ವಿಚಾರಕ್ಕೂ ಗಮನಹರಿಸುವ ರೀತಿ ಹೃದಯಂಗಮವಾದದ್ದು. ===ಉಲ್ಲೇಖ=== www.sallapa.com
ವರ್ಗ:ನೃತ್ಯ ಕಲಾವಿದರು
ವಿದ್ಯುದ್ವಿಭಜನೆ (ಎಲೆಕ್ಟ್ರೋಲೈಸಿಸ್)
ರಸಾಯನ ಶಾಸ್ತ್ರ ಮತ್ತು ಉತ್ಪನ್ನ ತಯಾರಿಕೆಯಲ್ಲಿ, ವಿದ್ಯುದ್ವಿಭಜನೆ ಎಂಬುದು ರಾಸಾಯನಿಕ ಕ್ರಿಯೆಯನ್ನು ವೇಗದಲ್ಲಿ ಚಾಲನೆಗೊಳಿಸಲು ವಿದ್ಯುತ್‌‍‌ಪ್ರವಾಹವನ್ನು ಬಳಸುವ ಒಂದು ವಿಧಾನ. ಸ್ವಾಭಾವಿಕವಾಗಿ ದೊರೆಯುವ ಅದಿರುಗಳಲ್ಲಿರುವ ಮೂಲವಸ್ತುಗಳನ್ನು ವಿದ್ಯುದ್ವಿಭಜನಿಯ ಕೋಶಗಳನ್ನು ಬಳಸಿ ಧಾತುಗಳನ್ನು ಪ್ರತ್ಯೇಕಿಸುವ ಹಂತದಲ್ಲಿ ವಿದ್ಯುದ್ವಿಭಜನೆಯು ವಾಣಿಜ್ಯಾತ್ಮಕವಾಗಿ ಅತ್ಯಂತ ಪ್ರಮುಖ ಪಾತ್ರವಹಿಸುತ್ತದೆ.
ಸ್ಥೂಲ ಅವಲೋಕನ
ವಿದ್ಯುದ್ವಿಭಜನೆಯು ವಿದ್ಯುತ್‌‍ಪ್ರವಾಹವು ಕರಗಿದ ಅಯಾನು ರೂಪದಲ್ಲಿರುವ ದ್ರಾವಕದ ಮೂಲಕ ಹಾದು ಹೋಗುವಂತೆ ಮಾಡುವ ಮಾರ್ಗವಾಗಿದ್ದು, ಇದರ ಪರಿಣಾಮದಿಂದಾಗಿ ವಿದ್ಯುದ್ಧ್ರುವಗಳಲ್ಲಿ ರಾಸಾಯನಿಕ ಕ್ರಿಯೆಗಳು ಉಂಟಾಗಿ ಮೂಲವಸ್ತುಗಳು ಬೇರ್ಪಡುತ್ತವೆ.
ವಿದ್ಯುದ್ವಿಭಜನೆ ಮಾಡಲು ಬೇಕಾಗುವ ಪ್ರಮುಖ ಅಂಶಗಳು (ಘಟಕಗಳು):
ಈ ಘಟಕಗಳು ವಿದ್ಯುದ್ವಿಭಜನೆಯ ವಿಧಾನದಲ್ಲಿ ಕೆಳಗಿನ ಪಾತ್ರಗಳನ್ನು ನಿರ್ವಹಿಸುತ್ತವೆ:
ವಿದ್ಯುದ್ಧ್ರುವಗಳು ವಿದ್ಯುತ್‌‍ ವಾಹಕಗಳಾಗಿ ವರ್ತಿಸುವಂತಹವುಗಳಾಗಿರ ಬೇಕು. ಲೋಹ, ಗ್ರಾಫೈಟ್ ಮತ್ತು ಅರೆವಾಹಕ ವಸ್ತುಗಳನ್ನು ಹೆಚ್ಚಾಗಿ ವಿದ್ಯುದ್ಧ್ರುವಗಳಾಗಿ ಬಳಸಲಾಗುತ್ತದೆ. ಸೂಕ್ತ ವಿದ್ಯುದ್ಧ್ರುವವು ಈ ಕೆಳಗಿನ ಆಯ್ಕೆಗಳ ಮೇಲೆ ಆಧಾರವಾಗಿರುತ್ತದೆ:
ಕೆಳಗಿನವುಗಳನ್ನೊಳಗೊಂಡು ವಿದ್ಯುದ್ವಿಭಜನೆಯನ್ನು ಸಾಧಿಸಲು ಪೂರಕ ಪ್ರಾಯೋಗಿಕ ಸಾಧಾನ ಸಾಮಗ್ರಿಗಳ ಅವ್ಯಶಕವಿದೆ:
ವಿದ್ಯುದ್ವಿಭಜನೆಯ ವಿಧಾನ
ವಿದ್ಯುದ್ವಿಭಜನೆಯ ಸ್ಥಾಯಿ ವಿಧಾನವೆಂದರೆ, ಬಾಹ್ಯ ವಿದ್ಯುತ್‌‍ಪಥದಿಂದ ವಿದ್ಯುತ್ಕಣಗಳನ್ನು (ಎಲೆಕ್ಟ್ರಾನ್‌ಗಳನ್ನು) ತೆಗೆದುಹಾಕುವಿಕೆ ಅಥವಾ ಸೇರಿಸುವಿಕೆಯಿಂದ ಅಣುಗಳು ಮತ್ತು ವಿದ್ಯುದಾವಿಷ್ಟ ಕಣಗಳನ್ನು(ಅಯಾನ್‌ಗಳು) ವಿನಿಮಯಮಾಡುವುದು. ವಿದ್ಯುದ್ವಿಭಜನೆಗೆ ಅವಶ್ಯಕವಾಗಿರುವ ಸಾಮಗ್ರಿಗಳು, ವಿದ್ಯುದ್ವಿಭಾಜಕಲ್ಲಿ ಕೆಲವು ವಿಭಿನ್ನ ಭೌತಿಕ ಸ್ಥಿತಿಯಲ್ಲಿರುತ್ತವೆ, ಮತ್ತು ಕೆಲವು ಭೌತಿಕ ವಿಧಾನದಿಂದ ಅದನ್ನು ತೆಗೆದುಹಾಕಬಹುದಾಗಿದೆ. ಉದಾಹರಣೆಗೆ, ಹೈಡ್ರೋಜನ್, ಕ್ಲೋರಿನ್‌‍ಗಳನ್ನು ಉತ್ಪತ್ತಿ ಮಾಡುವ ಉಪ್ಪುನೀರಿನ ವಿದ್ಯುದ್ವಿಭಜನೆಯಲ್ಲಿ ಉತ್ಪನ್ನಗಳು ಅನಿಲರೂಪದಲ್ಲಿರುತ್ತವೆ. ಈ ಅನಿಲರೂಪದ ಉತ್ಪನ್ನಗಳು ವಿದ್ಯುದ್ವಿಭಾಜಕದಲ್ಲಿ ಗುಳ್ಳೆಯಾಗಿ ಸಂಗ್ರಹವಾಗುತ್ತವೆ.
ದ್ರವಪದಾರ್ಥ ಹೊಂದಿರುವಂತಹ ಮೊಬೈಲ್ ಅಯಾನ್‌ಗಳು (ಸುಲಭವಾಗಿ ಚಲಿಸುವಂತಹ ವಿದ್ಯುದಾವಿಷ್ಟ ಕಣಗಳು) (ವಿದ್ಯುದ್ವಿಭಾಜಕ) ಈ ಕೆಳಗಿನ ಅಂಶಗಳ ಪ್ರಕಾರ ತಯಾರಾಗುತ್ತವೆ.
ವಿದ್ಯುದ್ವಿಭಾಜಕದೊಳಗೆ ಮುಳುಗಿಸಿರುವ ಜೋಡಿ ವಿದ್ಯುದ್ಧ್ರುವಗಳಿಗೆ ಅಡ್ದಲಾಗಿ ವಿದ್ಯುತ್ತಿನ ಸಾಮರ್ಥ್ಯವನ್ನು ಆನ್ವಯಿಕೆ ಮಾಡಬೇಕು.
ಪ್ರತಿ ವಿದ್ಯುದ್ಧ್ರುವವು ವಿರುದ್ದ ವಿದ್ಯುದಂಶದಲ್ಲಿರುವ ವಿದ್ಯುದಾವಿಷ್ಟ ಕಣಗಳನ್ನು ಆಕರ್ಷಿಸುತ್ತವೆ. ಧನಾತ್ಮಕ-ವಿದ್ಯುದಂಶವಾಗಿರುವ ವಿದ್ಯುದಾವಿಷ್ಟ ಕಣಗಳು (ಧನ ಅಯಾನುಗಳು ಅಥವಾ ಧನ ವಿದ್ಯುದಾವಿಷ್ಟ ಕಣಗಳು) ವಿದ್ಯುತ್‌ಕಣ-ಕ್ಯಾಥೋಡ್ (ಋಣಾತ್ಮಕ) ಪೂರೈಕೆಯ ಕಡೆಗೆ ಸಾಗುತ್ತವೆ, ಆದರೆ ಋಣಾತ್ಮಕ-ವಿದ್ಯುದಂಶವಾಗಿರುವ ವಿದ್ಯುದಾವಿಷ್ಟ ಕಣಗಳು (ಋಣ ಅಯಾನುಗಳು ಅಥವಾ ಋಣ ವಿದ್ಯುದಾವಿಷ್ಟ ಕಣಗಳು) ಧನಾತ್ಮಕ ಅನೋಡ್ ಕಡೆಗೆ ಸಾಗುತ್ತವೆ.
ವಿದ್ಯುದ್ಧ್ರುವಗಳಲ್ಲಿ ವಿದ್ಯುತ್‌ಕಣಗಳು, ಅಣುಗಳು ಮತ್ತು ವಿದ್ಯುದಾವಿಷ್ಟ ಕಣಗಳನ್ನು ಹಿಡಿದಿಟ್ಟುಕೊಳ್ಳುತ್ತವೆ ಅಥವಾ ಬಿಡುಗಡೆ ಮಾಡುತ್ತವೆ. ಅಂತಹ ಅಣುಗಳು, ಅವು ವಿದ್ಯುತ್‌‍ಕಣಗಳನ್ನು ಪಡೆಯುವ ಅಥವಾ ಕಳೆದುಕೊಳ್ಳುವ ವಿದ್ಯುದಂಶವಾದ ವಿದ್ಯುದಾವಿಷ್ಟಕಣಗಳಾಗಿ ವಿದ್ಯುದ್ವಿಭಾಜಕದೊಳಗೆ ಹೋಗುತ್ತವೆ. ಅಂತಹ ವಿದ್ಯುತ್‌‌ದಾವಿಷ್ಟ ಕಣಗಳು, ಅವು ವಿದ್ಯುತ್‌‍ಕಣಗಳನ್ನು ಪಡೆಯುವ ಅಥವಾ ಕಳೆದುಕೊಳ್ಳುವ ಅವಿದ್ಯುದಂಶವಾದ ಅಣುಗಳಾಗಿ ವಿದ್ಯುದ್ವಿಭಾಜಕದಿಂದ ಪ್ರತ್ಯೇಕಗೊಳ್ಳುತ್ತವೆ. ವಿದ್ಯುದಾವಿಷ್ಟ ಕಣಗಳಿಂದ ಅವಿದ್ಯುದಂಶವಾದ ಅಣುಗಳು ರಚನೆಯಾಗುವುದಕ್ಕೆ ವಿಸರ್ಜನೆಯಾಗುವುದು(ಡಿಸ್‌‍ಚಾರ್ಜಿಂಗ್) ಎಂದು ಕರೆಯುತ್ತಾರೆ.
ವಿದ್ಯುದ್ಧ್ರುವಗಳಲ್ಲಿ ವಿದ್ಯುದಾವಿಷ್ಟಕಣಗಳು ಸ್ಥಳಾಂತರವನ್ನುಂಟುಮಾಡಲು ಶಕ್ತಿ ಅವಶ್ಯಕ ಮತ್ತು ಶಕ್ತಿ ವಿದ್ಯುದಾವಿಷ್ಟಕಣ ರೂಪದ ಸ್ಥಿತಿಯಲ್ಲಿ (ಅಯಾನಿಕ್ ಸ್ಥಿತಿ) ಬದಲಾವಣೆಯನ್ನುಂಟು ಮಾಡುತ್ತದೆ, ಇದು ಹೊರಗಿನ ಮೂಲ ವಿದ್ಯುತ್‌ ಸಾಮರ್ಥ್ಯವನ್ನು ಒದಗಿಸುತ್ತದೆ.
ವಿದ್ಯುದ್ಧ್ರುವಗಳಲ್ಲಿ ಉತ್ಕರ್ಷಣ ಮತ್ತು ಅಪಕರ್ಷಣ
ನೋಡಿ ಉತ್ಕರ್ಷಣ - ಅಪಕರ್ಷಣ ವಿದ್ಯುದಾವಿಷ್ಟಕಣಗಳ ಉತ್ಕರ್ಷಣ ಅಥವಾ ಅನೋಡ್‌ನಲ್ಲಿ ತಟಸ್ಥ ಪರಮಾಣುಗಳು ಉಂಟಾಗುತ್ತವೆ ಮತ್ತು ವಿದ್ಯುದಾವಿಷ್ಟಕಣಗಳ ಅಪಕರ್ಷಣ ಅಥವಾ ಕ್ಯಾಥೋಡ್‌‍ನಲ್ಲಿ ತಟಸ್ಥ ಪರಮಾಣುಗಳು ಉಂಟಾಗುತ್ತವೆ. ಉದಾಹರಣೆಗೆ, ಅನೋಡ್‌‍ನಲ್ಲಿ ಕಬ್ಬಿಣಯುಕ್ತ(ಫೆರಸ್) ವಿದ್ಯುದಾವಿಷ್ಟಕಣಗಳಿಂದ ಕಬ್ಬಿಣದ (ಫೆರಿಕ್) ವಿದ್ಯುದಾವಿಷ್ಟಕಣಗಳನ್ನು ಉತ್ಕರ್ಷಿಸಬಹುದು:
ಹಾಗೆಯೇ ಕ್ಯಾಥೋಡ್‌‍ನಲ್ಲಿಯೂ ಸಹ ಫೆರಿಕ್‌‌‍ಸಯನೈಡ್‌‍ ವಿದ್ಯುದಾವಿಷ್ಟಕಣಗಳಿಂದ ಫೆರೋಸಯನೈಡ್ ವಿದ್ಯುದಾವಿಷ್ಟಕಣಗಳನ್ನು ಮಾರ್ಪಾಡು ಮಾಡಬಹುದಾಗಿದೆ:
ತಟಸ್ಥ ಪರಮಾಣುಗಳು ವಿದ್ಯುದ್ಧ್ರುವವಾಗಿಯೂ ವರ್ತಿಸಬಲ್ಲವು. ಉದಾಹರಣೆಗೆ: ಕ್ಯಾಥೋಡ್‌ನಲ್ಲಿ ಹೈಡ್ರೋಕ್ವೀನಾನ್‌‍ ಅನ್ನು ಪಿ-ಬೆನ್‌ಜೋಕ್ವಿನಾನ್ ಆಗಿ ಮಾರ್ಪಾಡಿಸಬಹುದಾಗಿದೆ:
ಕೊನೆಯ ಉದಾಹರಣೆಯಲ್ಲಿ, H+ ವಿದ್ಯುದಾವಿಷ್ಟಕಣಗಳು (ಹೈಡ್ರೋಜನ್‌‌ ವಿದ್ಯುದಾವಿಷ್ಟಕಣಗಳು) ಸಹ ಪ್ರತಿಕ್ರಿಯೆಯ ಭಾಗವಾಗಿವೆ ಮತ್ತು ಇವು ದ್ರಾವಣದಲ್ಲಿ ಆಮ್ಲೀಯ‌ ಅನ್ನು ಒದಗಿಸುತ್ತವೆ ಅಥವಾ ದ್ರಾವಕವೇ ಒದಗಿಸಿಕೊಳ್ಳುತ್ತದೆ (ನೀರು,ಮೆಥೆನಾಲ್ ಮುಂತಾದವುಗಳು). ವಿದ್ಯುದ್ವಿಭಜನೆಯ ಪ್ರತಿಕ್ರಿಯೆಗಳು H+ ವಿದ್ಯುದಾವಿಷ್ಟಕಣಗಳನ್ನು ಒಳಗೊಂಡಿರುತ್ತದೆ, ಇವು ಆಮ್ಲೀಯ ದ್ರಾವಣಗಳಲ್ಲಿ ಸಮೃದ್ದವಾಗಿರುವುದು ಸಾಮಾನ್ಯ. ಆಲ್ಕಲೈನ್ ದ್ರಾವಣಗಳ ಪ್ರತಿಕ್ರಿಯೆಗಳು, OH- (ಹೈಡ್ರಾಕ್ಸೈಡ್ ವಿದ್ಯುದಾವಿಷ್ಟಕಣಗಳು) ಅನ್ನು ಒಳಗೊಂಡಿರುವುದು ಸಾಮಾನ್ಯ.
ವಿದ್ಯುದ್ಧ್ರುವಗಳಾಗಿ ಅಥವಾ ದ್ರಾವಕವಾಗಿಯೂ (ಸಾಮಾನ್ಯವಾಗಿ ನೀರು) ಸಹ ಪದಾರ್ಥಗಳನ್ನು ಉತ್ಕರ್ಷಣೆಮಾಡಬಹುದು ಅಥವಾ ಮಾರ್ಪಡಿಸಬಹುದು. ವಿದ್ಯುದ್ವಿಭಜನೆಯೂ ಅನಿಲಗಳನ್ನು ಒಳಗೊಂಡಿದ್ದಾಗ ಇದು ಸಾಧ್ಯವಾಗುತ್ತದೆ.
ವಿದ್ಯುದ್ವಿಭಜನೆಯ ಅವಧಿಯಲ್ಲಿ ಶಕ್ತಿ ಬದಲಾಗುತ್ತದೆ.
ವಿದ್ಯುಚ್ಛಕ್ತಿಯ ಮೊತ್ತವನ್ನು ಗಿಬ್ಸ್ ಮುಕ್ತ ಶಕ್ತಿ ಪ್ರತಿಕ್ರಿಯೆಯ ಜೊತೆಗೆ ವ್ಯವಸ್ಥೆಯಲ್ಲಿನ ನಷ್ಟಗಳ ಬದಲಾವಣೆಗೆ ಸಮವಾಗುವಷ್ಟು ಸೇರಿಸಲಾಗಿದೆ. ನಷ್ಟಗಳು (ಸಿದ್ದಾಂತದಲ್ಲಿ) ನಿರ್ದಿಷ್ಟವಾಗಿ ಶೋನ್ಯಕ್ಕೆ ಸಮೀಪವಿರಬಹುದು, ಅದರಿಂದ ಗರಿಷ್ಠ ಥರ್ಮೋಡೈನಮಿಕ್ ಸಾಮರ್ಥ್ಯ, ಎಥಾಲ್ಫಿ ಬದಲಾವಣೆಯನ್ನು ಪ್ರತಿಕ್ರಿಯೆಯ ಮಕ್ತ ಶಕ್ತಿಯ ಬದಲಾವಣೆಯಿಂದ ವಿಭಾಗಿಸಿರುವುದಕ್ಕೆ ಸಮನಾಗಿದೆ. ಹಲವು ಪ್ರಕ್ರಿಯೆಗಳಲ್ಲಿ, ಪ್ರತಿಕ್ರಿಯೆಯ ಎಥಾಲ್ಫಿ ಬದಲಾವಣೆಗಿಂತ ವಿದ್ಯುತ್ತಿನ ಪ್ರವೇಶವು ಹೆಚ್ಚಾಗಿದೆ, ಅದ್ದರಿಂದ ಶಕ್ತಿಯು ಉಷ್ಣದ ರೂಪದಲ್ಲಿ ಬಿಡುಗಡೆಗೊಳ್ಳುತ್ತದೆ. ಗರಿಷ್ಠ ಉಷ್ಣಾಂಶದಲ್ಲಿ ವಿದ್ಯುದ್ವಿಭಜನೆಯ ಹಬೆಯೊಳಗೆ ಹೈಡ್ರೋಜನ್ ಮತ್ತು ಆಕ್ಸೀಜನ್ ಪ್ರತಿಯಾದದ್ದು ವಾಸ್ತವ. ತಾಪವನ್ನು ಸುತ್ತುಮುತ್ತುಲುಗಳಲ್ಲಿ ಹೀರಿಕೊಳ್ಳಲಾಗಿದೆ, ಮತ್ತು ವಿದ್ಯುತ್ತಿನ ಪ್ರವೇಶಕ್ಕಿಂತ ಹೈಡ್ರೋಜನ್ ಉತ್ಪತ್ತಿಮಾಡಿದ ತಾಪಮಾನದ ಮೌಲ್ಯ ಹೆಚ್ಚಾಗಿದೆ.
ಸಂಬಂಧಿತ ತಂತ್ರಗಳು
ವಿದ್ಯುದ್ವಿಭಜನೆಗೆ ಸಂಬಂಧಿಸಿದ ತಂತ್ರಗಳು ಹೀಗಿವೆ:
ಕೈಗಾರಿಕಾ ಉದ್ಯಮದಲ್ಲಿ ಬಳೆಯುವಿಕೆಗಳು
ಕೌಲೊಮೆಟ್ರಿಕ್ ತಂತ್ರಗಳನ್ನು ವಿದ್ಯುದ್ವಿಭಜನೆ ಮಾಡಲು ಬೇಕಾಗುವ ವಿದ್ಯುತ್‌ ಮೊತ್ತವನ್ನು ಅಳೆದು,ವಿದ್ಯುದ್ವಿಭಜನೆಯ ಸಂದರ್ಭದಲ್ಲಿ ಪರಿವರ್ತಿಸಿದ ಭೌತವಸ್ತುವಿನ ಮೊತ್ತವನ್ನು ಕಂಡುಹಿಡಿಯಲು ಬಳಸಬಹುದು. ವಿದ್ಯುದ್ವಿಭಜನೆ ಹಲವು ಬೇರೆರೀತಿಯ ಬಳಕೆಗಳನ್ನು ಹೊಂದಿದೆ: (ಅದೇ ಸಮಯದಲ್ಲಿ ನೀರು ಉತ್ಪತ್ತಿಯಾಗಿದೆ.) ವಾಹನಗಳ ದೇಹಾಕೃತಿಗಳಲ್ಲಿ ಮತ್ತು ನಿಕ್ಕಲ್ ಬಿಲ್ಲೆಗಳಲ್ಲಿ ವಿದ್ಯುಲ್ಲೇಪನವನ್ನು ಬಳಸಲಾಗುತ್ತದೆ.
ಹಳೆಯ ಉಪಕರಣಗಳ ಸಂರಕ್ಷಣೆ ಮತ್ತು ಶುದ್ಧಿಕರಣದಲ್ಲಿಯೂ ಕೂಡ ವಿದ್ಯುದ್ವಿಭಜನೆಯನ್ನು ಬಳಸುತ್ತಾರೆ. ಏಕೆಂದರೆ ಈ ವಿಧಾನವು ಲೋಹದ ಕಣಗಳಿಂದ ಅಲೋಹ ಕಣಗಳನ್ನು ಪ್ರತ್ಯೇಕಗೊಳಿಸುತ್ತದೆ ಮತ್ತು ಇದು ಹಳೆ ಬಿಲ್ಲೆಗಳು ಮತ್ತು ದೊಡ್ದದಾದ ವಸ್ತುಗಳನ್ನು ಕೂಡ ಶುದ್ಧಮಾಡಲು ಅಧಿಕವಾಗಿ ಬಳಸಬಹುದು.
ದ್ರಾವಣ ವಿದ್ಯುದ್ವಿಭಾಜಕದಲ್ಲಿ ಅರೆ-ಪ್ರತಿಕ್ರಿಯೆಗಳ ಪೈಪೂಟಿ
ನಿಷ್ಕ್ರಿಯ ಪ್ಲಾಟಿನಂ ವಿದ್ಯುದ್ಧ್ರುವಗಳನ್ನು ಹೊಂದಿರುವ ಕೋಶವನ್ನು ಬಳಸಿ, ವಿದ್ಯುದ್ವಿಭಜನೆಯ ಜಲ ದ್ರಾವಕಗಳ ಕೆಲವು ಲವಣಗಳು ಧನ ಅಯಾನುಗಳ ಅಪಕರ್ಷಣಕ್ಕೆ ಪರಿಣಮಿಸುತ್ತವೆ (ಉ.ದಾ.ಲೋಹದ ರಾಶಿ ಸಂಚಯಿಸಲು ಬಿಡುವುದರ ಜೊತೆಗೆ ಉ.ದಾ.ಗಂಧಕ ಲವಣಗಳು) ಮತ್ತು ಋಣ ಅಯಾನುಗಳ ಉತ್ಕರ್ಷಣ (ಉ.ದಾ.ಬ್ರೋಮಿನ್‌‍ ಜೊತೆಗೆ ಬ್ರೋಮೈಡ್ ವಿಕಾಸ) ಆದರೂ ಲವಣಗಳ ಕೆಲ ಲೋಹಗಳು (ಉ.ದಾ. ಸೋಡಿಯಂ) ಹೈಡ್ರೋಜನ್ ಕ್ಯಾಥೋಡ್‌ನಲ್ಲಿ ಉತ್ಪತ್ತಿಯಾಗುತ್ತದೆ ಮತ್ತು ಲವಣಗಳು ಕೆಲ ಋಣ ಅಯಾನುಗಳನ್ನು ಹೊಂದಿವೆ (ಉ.ದಾ.ಸಲ್ಫೆಟ್ (SO42−)) ಆಮ್ಲಜನಕ ಕ್ಯಾಥೋಡ್‌‍ನಲ್ಲಿ ಉತ್ಪತ್ತಿಯಾಗುತ್ತದೆ, ಮತ್ತು ಎರಡೂ ಕ್ರಿಯೆಗಳಲ್ಲಿ ಈ ರೀತಿ ಯಾಕೆಂದರೆ ಹೈಡ್ರೋಜನ್ ಉತ್ಪತ್ತಿಸಲು ನೀರು ಕಡಿಮೆಗೊಳಿಸುವುದು ಅಥವಾ ಆಮ್ಲಜನಕ ಉತ್ಪತ್ತಿಸಲು ಉತ್ಕರ್ಷಣ ಮಾಡುವುದು. ಮೂಲತತ್ವದಲ್ಲಿ ವಿದ್ಯುದ್ವಿಜನೀಯ ಕ್ಯಾಥೋಡ್ ಮತ್ತು ಅನೋಡ್‌ಗಳಲ್ಲಿನ ಪ್ರತಿಕ್ರಿಯೆಗಳಿಗಾಗಿ ಶ್ರೇಷ್ಠ ವಿದ್ಯುದ್ಧ್ರುವ ಸಾಮರ್ಥ್ಯದಿಂದ ಪಡೆಯಬಹುದಾದ ಲವಣ ದ್ರಾವಣದ ವಿದ್ಯುದ್ವಿಭಜನೆಗೆ ಬೇಕಾಗುವ ವಿದ್ಯುತ್ ವಿಭವಾಂತರದ ಪ್ರಮಾಣ. ಶ್ರೇಷ್ಠ ವಿದ್ಯುದ್ಧ್ರುವ ಸಾಮರ್ಥ್ಯ ನೇರವಾಗಿ ಗಿಬ್ಸ್ ಮುಕ್ತ ಶಕ್ತಿಗೆ ಸಂಬಂಧಿಸುತ್ತದೆ,ΔG ಇದು ಪ್ರತಿ ವಿದ್ಯುದ್ಧ್ರುವಗಳಲ್ಲಿನ ಪ್ರತಿಕ್ರಿಯೆಗಳು ಹಾಗೂ ವಿದ್ಯುದ್ವಾರದ ಉಲ್ಲೇಖದೊಂದಿಗೆ ವಿದ್ಯು‌‍ತ್‌‍ ಪ್ರವಾಹ ಹರಿಯುತ್ತಿಲ್ಲವೆಂದು ತೋರಿಸುತ್ತದೆ. ಶ್ರೇಷ್ಠ ವಿದ್ಯುದ್ಧ್ರುವ ಸಾಮರ್ಥ್ಯಗಳ ಕೋಷ್ಠಕದಿಂದ ತೆಗೆದುಕೊಂಡಿರುವ ಸಂಗ್ರಹವನ್ನು ಈ ಕೆಳಗೆ ತೋರಿಸಲಾಗಿದೆ.
ವಿದ್ಯುದ್ವಿಭಜನೆಯ ರೀತಿಯಲ್ಲಿ ಹೇಳುವುದಾದರೆ, ಈ ಕೋಷ್ಠಕವನ್ನು ಕೆಳಗಿನಂತೆ ವಿವವರಿಸಿ ಹೇಳಲಾಗಿದೆ. ಉದಾಹರಣೆಗೆ ಸಲ್ಫೆಟ್‌‍ ಅಯಾನುಗಳನ್ನು ಉತ್ಕರ್ಷಿಸುವುದಕ್ಕಿಂತ ಬ್ರೊಮೈಡ್ ಅಯಾನುಗಳನ್ನು ಉತ್ಕರ್ಷಿಸುವುದು ಹೆಚ್ಚು ಕಷ್ಟ.
ನೆರ್‌ನ್ಸ್ಟ್‌ ಸಮೀಕರಣ ಬಳಸಿ    ಅಯಾನುಗಳ, ಉಷ್ಣತೆಯ ಮತ್ತು ಒಳಗೊಂಡಿರುವ ಎಲೆಕ್ಚ್ಟ್ರಾನ್‌ಗಳ  ಸಂಖ್ಯೆಯ ಒಂದು ನಿರ್ದಿಷ್ಟವಾದ ಸಾಂದ್ರತೆಗೆ  ವಿದ್ಯುದ್ಧ್ರುವ ವಿಭವವನ್ನು ಎಣಿಕೆಮಾಡಲು ಸಾಧ್ಯ. ಶುದ್ಧ ನೀರಿಗೆ (pH 7): IM ಜಿಂಕ್‌ ಬ್ರೋಮೈಡ್‌, ZnBr2ಗೆ −0.76 V ಅನ್ನು Zn ಮೆಟಲ್‌ ಮತ್ತು +1.10 V ಪ್ರಮಾಣದಲ್ಲಿ ಆಕ್ಸಿಡೇಷನ್‌ ಆದಾಗ ಬ್ರೋಮಿನ್‌ ಉತ್ಪಾದನೆ ಆಗುತ್ತದೆ ಎಂಬುದು ಹೋಲಿಕೆ ಮಾಡಬಹುದಾದ ಅಂಕೆಗಳಾಗಿವೆ. ಈ ಅಂಕಿಅಂಶಗಳಿಂದ ತಿಳಿದು ಬರುವ ವಿಷಯವೆಂದರೆ ಜಲಜನಕವನ್ನು ಕ್ಯಾಥೋಡ್‌ನಲ್ಲಿ ಉತ್ಪತ್ತಿ ಮಾಡಬಹುದು ಮತ್ತು ಆಮ್ಲಜನಕವನ್ನು ನೀರನ್ನು ಎಲೆಕ್ಟ್ರೋಲಿಸಿಸ್‌ ಮಾಡುವ ಮೂಲಕ ಆ‍ಯ್‌ನೋಡ್‌ನಲ್ಲಿ ಉತ್ಪತ್ತಿ ಮಾಡಬಹುದು. ಇದರಲ್ಲಿ ಪ್ರಾಯೋಗಿಕವಾಗಿ ಜಿಂಕ್‌ ಲೋಹವನ್ನು ಹಾಕುವ ಮೂಲಕ ಬ್ರೋಮೈಡ್‌ ಅನ್ನು ಉತ್ಪತ್ತಿ ಮಾಡಬಹುದು. ವಿವರವೇನೆಂದರೆ ಈ ಲೆಕ್ಕಾದಾರಿತ ಸಾಮರ್ಥ್ಯವು ಥರ್ಮೋಡೈನಾಮಿಕ್‌ ಪ್ರಕ್ರಿಯೆಯನ್ನು ಕುರಿತಾದುದು ಮಾತ್ರವಾಗಿದೆ. ಸಾಮಾನ್ಯವಾಗಿ ರೂಡಿಯಲ್ಲಿ ಇನ್ನೀತರ ಅಂಶಗಳೂ ಕೂಡ ಸಂಬಂಧಪಡುತ್ತವೆ, ಅವುಗಳಲ್ಲಿ ಕೆಲವು ಪ್ರತಿಕ್ರಿಯೆಗಳ ಹಂತಗಳೂ ಕೂಡ ಒಳಗೊಂಡಿರುತ್ತವೆ. ಈ ಎಲ್ಲ ಅಂಶಗಳನ್ನು ಒಳಗೊಂಡಂತೆ ಹೆಚ್ಚಿನ ಅಂಶಗಳು ಹೆಚ್ಚಿನ ಸತ್ವವನ್ನು ಕಡಿಮೆಗೊಳಿಸುವಿಕೆ ಮತ್ತು ನೀರಿನ ಆಕ್ಸಿಡೀಕರಣ ಅಗತ್ಯವಿದೆ ಎಂಬುದನ್ನು ತಿಳಿಯಲಾಗಿದೆ. ಅಲ್ಲದೆ ಇವು ಹೆಚ್ಚಾಗಿ ಹೆಚ್ಚಿನ ಸತ್ವಹೊಂದಿರುವಂವುಗಳಾಗಿವೆ. ಪ್ರಾಯೋಗಿಕವಾಗಿ ಹೆಚ್ಚಿನ ಸತ್ವ ಒಳಗೊಳ್ಳುವಿಕೆಯು ಹೆಚ್ಚಾಗಿ ಜೀವಕೋಶದ ರಚನೆ ಹಾಗೂ ಎಲೆಕ್ಟ್ರೋಡ್‌ಗಳ ಗುಣಗಳನ್ನು ಅವಲಂಭಿಸಿರುತ್ತದೆ ಎಂಬುದನ್ನು ಪ್ರಾಯೋಗಿಕವಾಗಿ ತಿಳಿಯಲಾಗಿದೆ.
ತಟಸ್ಥ (pH 7) ಎಲೆಕ್ಟ್ರೋಲೈಸಿಸ್‌ನ ಸೋಡಿಯಂ ಕ್ಲೊರೈಡ್‌ಗೆ, ಸೋಡಿಯಂ ಅಯಾನುವಿನ ಅಪಕರ್ಷಣ ಥರ್ಮೊಡೈನಾಮಿಕ್‌ವಾಗಿ ತುಂಬಾ ಕಷ್ಟ ಮತ್ತು  ಹೈಡ್ರೊಕ್ಸೈಡ್ ಅಯಾನುಗಳನ್ನು ದ್ರಾವಣದಲ್ಲಿ ಉಳಿಸಿ ಜಲಜನಕವನ್ನು  ಉತ್ಪತ್ತಿಮಾಡಿ ನೀರು ಅಪಕರ್ಷಿಸುತ್ತದೆ. ಕ್ಲೋರಿನ್‌ಗೆ ಕ್ಲೊರೈಡ್‌ನ ಉತ್ಕರ್ಷಣಕ್ಕೆ ಅಧಿಕ ವಿಭವವು ಅಮ್ಲಜನಕಕ್ಕೆ ನೀರಿನ ಉತ್ಕರ್ಷಣಕ್ಕೆ  ಅಧಿಕ ವಿಭವಕ್ಕಿಂತ ಕಡಿಮೆಯಾಗಿರುವುದರಿಂದ ಆನೋಡ್‌ನಲ್ಲಿ ನೀರಿನ ಉತ್ಕರ್ಷಣಕ್ಕಿಂತ ಕ್ಲೊರೀನ್‌ನ ಉತ್ಕರ್ಷಣವನ್ನು ಗಮನಿಸಿದೆ. ಹೈಡ್ರೊಕ್ಸೈಡ್ ಅಯಾನುಗಳು ಮತ್ತು ಕರಗಿರುವ ಕ್ಲೋರಿನ್ [[ಅನಿಲ ಅಷ್ಟೇ ಅಲ್ಲದೆ [[ಹೈಪೊಕ್ಲೊರಸ್ ಅಮ್ಲ]]]]ವನ್ನು ರಚಿಸಲು ಪ್ರತಿಕ್ರಿಯಿಸುತ್ತದೆ. ಈ ಪ್ರಕ್ರಿಯೆಯಿಂದ ಉಂಟಾದ ನೀರಿನ ದ್ರಾವಣಗಳನ್ನು ಎಲೆಕ್ಟ್ರೊಲೈಜ್ಡ್ ನೀರು ಎಂದು ಕರೆಯಲಾಗುತ್ತದೆ ಮತ್ತು ಅದನ್ನು ಮತ್ತು ಸ್ವಚ್ಚಗೊಳಿಸುವ ಪ್ರತಿನಿಧಿಗಳಾಗಿ ಬಳಸಲಾಗುತ್ತದೆ.
ನೀರಿನ ವಿದ್ಯುದ್ವಿಭಜನೆ
ನೀರಿನ ವಿದ್ಯುದ್ವಿಭಜನೆಯ ಒಂದು ಮುಖ್ಯ ಉಪಯೋಗವೆಂದರೆ ಜಲಜನಕದ ಉತ್ಪಾದನೆ.
ಜಲಜನಕವನ್ನು ದಹನದ ಮೂಲಕ ಅಂತರ್ದಹನ ಯಂತ್ರಗಳ ಅಥವಾ ಜಲಜನಕ ಇಂಧನ ಕೋಶಗಳ ಮೂಲಕ ಎಲೆಕ್ಟ್ರಿಕ್‌ ಮೋಟಾರುಗಳ ಶಕ್ತಿ ಒದಗಿಸಲು ಇಂಧನವಾಗಿ ಬಳಸಲು ಸಾಧ್ಯ (ಜಲಜನಕ ವಾಹನಗಳು  ನೋಡಿ). ಪ್ರಪಂಚದ  ಆರ್ಥಿಕ ಸ್ಥಿತಿಗಳನ್ನು ಪ್ರಸ್ತುತದಿಂದ ಶಕ್ತಿಗಾಗಿ ಹೈಡ್ರೋಕಾರ್ಬನ್‌ಗಳ ಮೇಲೆ   ಬಹುಮಟ್ಟಿಗೆ  ಸಂಪೂರ್ಣ ಅವಲಂಬನೆಯ ಸ್ಥಿತಿಗೆ ವರ್ಗಾಯಿಸಲು  ಒಂದು ದಾರಿಯ ಹಾಗೆ ಇದನ್ನು ಸೂಚಿಸಲಾಗಿದೆ (ಜಲಜನಕ ಆರ್ಥಿಕ ಸ್ಥಿತಿ ನೋಡಿ ).
ನೀರಿನ ಶಕ್ತಿ ದಕ್ಷತೆಯ ವಿದ್ಯುದ್ವಿಭಜನೆ ವ್ಯಾಪಕವಾಗಿ ಬದಲಾಗುತ್ತದೆ. ಈ ಸಾಮರ್ಥ್ಯವು ಜಲಜನಕದಲ್ಲೇ ಇರುವ ವಿದ್ಯುತ್‌ಕಾಂತೀಯ ಶಕ್ತಿಯ ಪ್ರಮಾಣವನ್ನು ತಿಳಿಸುತ್ತದೆ. ವಿದ್ಯುತ್ತಿನ ಶಕ್ತಿಯ ಕೆಲವುಗಳನ್ನು ಉಷ್ಣತೆಗೆ ಮಾರ್ಪಡಿಸಲಾಗಿದೆ, ಅದು ಒಂದು ಅನುಪಯುಕ್ತ ಉಪ ಉತ್ಪನ್ನ. ಕೆಲವವು ವರದಿಗಳು 50% ಮತ್ತು 70% ರ ನಡುವಿನ ದಕ್ಷತೆಗಳನ್ನು  ಉಲ್ಲೇಖಿಸುತ್ತವೆ. ಈ ದಕ್ಷತೆಯು ಜಲಜನಕದ ಕನಿಷ್ಟ ತಾಪನ ಮೌಲ್ಯದ ಮೇಲೆ ಆಧಾರವಾಗಿದೆ. ಜಲಜನಕದ ಕನಿಷ್ಟ ತಾಪನ ಮೌಲ್ಯವು ಜಲಜನಕವನ್ನು ಕಡಿಮೆ ತಾಪಮಾನದಲ್ಲಿ ಕುದಿಸಿದಾಗ ಅಲ್ಲದೆ ಜಲಜನಕ ಆವಿಯಾಗುವ ಕೆಳಹಂತದ ಉಷ್ಣಾಂಶವನ್ನು ಅತ್ಯಂತ ಕಡಿಮೆ ತಾಪಮಾನ ಮೌಲ್ಯವಾಗಿದೆ. ದಕ್ಷತೆಯು ಒಂದು ಹೆಚ್ಚು ಖಚಿತವಾದ ವ್ಯಾಖ್ಯಾನೆಗಿಂತ ಕಡಿಮೆಯಿರುವ ಕಾರಣ, ಇದು ಜಲಜನಕದ ಒಳಗಿನ ಶಕ್ತಿಯ ಒಟ್ಟು ಮೊತ್ತವನ್ನು ಪ್ರತಿನಿಧಿಸುವುದಿಲ್ಲ. ಇತರೆ ವರದಿಗಳು ವಿದ್ಯುದ್ವಿಭಜನೆಯ ಸೈದ್ಧಾಂತಿಕ ಗರಿಷ್ಟ ದಕ್ಷತೆಯು 80% ಮತ್ತು 94%ರ ನಡುವೆ ಇರುವುದಾಗಿ ಉಲ್ಲೇಖಿಸುತ್ತಾರೆ.. ಸೈದ್ಧಾಂತಿಕ ಗರಿಷ್ಟವು ಅಮ್ಲಜನಕ ಮತ್ತು ಜಲಜನಕ ಎರಡರ ಮೂಲಕ ಹೀರಿಕೊಂಡ ಶಕ್ತಿಯ ಒಟ್ಟು ಮೊತ್ತವನ್ನು ಪರಿಗಣಿಸುತ್ತದೆ. ಈ ಮೌಲ್ಯಗಳು ವಿದ್ಯುತ್ತಿನ ಶಕ್ತಿಯನ್ನು ಜಲಜನಕದ ರಾಸಾಯಿನಿಕ ಶಕ್ತಿಗೆ ಪರಿವರ್ತಿಸುವ ದಕ್ಷತೆಗೆ ಮಾತ್ರ  ನಿರ್ದೇಸಿಸುತ್ತವೆ. ವಿದ್ಯುಚ್ಛಕ್ತಿಯನ್ನು ಉತ್ಪಾದಿಸುವಾಗ ವ್ಯಯವಾದ ಶಕ್ತಿ ಒಳಗೊಂಡಿಲ್ಲ. ಉದಾಹರಣೆಗೆ, ಪರಮಾಣು ಪ್ರತಿಕ್ರಿಯೆಗಳ ತಾಪವನ್ನು ವಿದ್ಯುದ್ವಿಭಜನೆಯ ಮೂಲಕ ಜಲಜನಕವಾಗಿ ಪರಿವರ್ತಿಸುವ ಒಂದು ಶಕ್ತಿಕೇಂದ್ರವನ್ನು ಪರಿಗಣಿಸುವಾಗ, ಒಟ್ಟು ದಕ್ಷತೆಯು ಹೆಚ್ಚಿನ ಪಕ್ಷ 25% ಮತ್ತು 40%ರ ನಡುವೆಯಾಗಿರುತ್ತದೆ.
ಸಮೀಪದ ಅವಧಿಯಲ್ಲಿ $5.55 ಮತ್ತು  ದೀರ್ಘ ಅವಧಿಯಲ್ಲಿ $2.27ರ ನಡುವೆ ಒಂದು ಕೆಜಿ ಜಲಜನಕವನ್ನು ಗಾಳಿ ಶಕ್ತಿಯ ವಿದ್ಯುದ್ವಿಭನೆಯಿಂದ ಉತ್ಪಾದಿಸಲು ಸಾಧ್ಯ ಎಂದು NREL ಪತ್ತೆ ಹಚ್ಚಿದೆ.
ಪ್ರಪಂಚದೆಲ್ಲೆಡೆ ಸುಮಾರು ಶೇಕಡ ನಾಲ್ಕರಷ್ಟು ಜಲಜನಕ ಅನಿಲವು ವಿದ್ಯುದ್ವಿಭಜನೆಯ ಮೂಲಕ ಸೃಷ್ಟಿಸಲಾಗುತ್ತದೆ ಮತ್ತು ಸಾಮಾನ್ಯವಾಗಿ ಸ್ಥಳದಲ್ಲೇ ಉಯೋಗಿಸಲಾಗುತ್ತದೆ. ಹಾಬೆರ್ ಪ್ರಕ್ರಿಯೆಯ ಮೂಲಕ ರಾಸಾಯನಿಕ ಗೊಬ್ಬರಕ್ಕೆ ಅಮೋನಿಯಾದ ಸೃಷ್ಟಿಗಾಗಿ, ಮತ್ತು  ಹೈಡ್ರೊಕ್ರಾಕಿಂಗ್‌ ಮೂಲಕ ಸಮೃದ್ಧವಾದ ಪೆಟ್ರೋಲಿಯಂ ಆಕರಗಳನ್ನು ಲಘು ಭಿನ್ನರಾಶಿಗೆ ಪರಿವರ್ತಿಸಲು ಜಲಜನಕವನ್ನು ಬಳಸಲಾಗುತ್ತದೆ.
ಪ್ರಯೋಗ ನಡೆಸುವವರು
ವಿದ್ಯುದ್ವಿಭಜನೆ ವೈಜ್ಞಾನಿಕ ಪ್ರಥಮಾನ್ವೇಷಕರನ್ನು ಈ ಕೆಳಗೆ ಹೆಸರಿಸಲಾಗಿದೆ:
ಪೌಲ್ ಹೆರೌಲ್ಟ್]]
ವಿದ್ಯುದುತ್ಪನ್ನಕಗಳ ಪ್ರಥಮಾನ್ವೇಷಕರು: ತೀರ ಇತ್ತೀಚೆಗಷ್ಟೇ, ಫ್ಲೆಯಿಸ್ಕ್ಯಾಮನ್ ಮತ್ತು ಪೊನ್ಸ್ ಅವರ ಪ್ರಸಿದ್ದ ಪ್ರಯೋಗ ಗಡಸು ನೀರಿನ ವಿದ್ಯುದ್ವಿಭಜನೆಯನ್ನು ಪ್ರದರ್ಶಿಸಿದ್ದರು, ಈ ಪ್ರಯೋಗದ ಪರಿಣಾಮದಲ್ಲಿ ಅಸಂಬದ್ಧ ಉಷ್ಣ ಉಂಟಾಗಿ ಶೈತ್ಯದ ಮಿಳನದ ವಿಫಲ ಸಾಧನೆ.
ಇವನ್ನೂ ಗಮನಿಸಿ
ವಿದ್ಯುದ್ವಿಭಜನೆಯ ಫ್ಯಾರಡೇ ನಿಯಮಗಳು]]
ಇನ್ಫೋಸಿಸ್ ಕನ್ಸಲ್ಟಿಂಗ್
ಇನ್ಫೋಸಿಸ್ ಕನ್ಸಲ್ಟಿಂಗ್ ಎನ್ನುವುದು ಇನ್ಫೋಸಿಸ್ ಸಂಸ್ಥೆಯೊಳಗಿನ ಐಟಿ ಸಲಹಾ, ನಿರ್ವಹಣಾ ಸಲಹಾ ನೀಡುವ ಒಂದು ಭಾಗವಾಗಿದೆ. ಇದು ತಂತ್ರ, ಐಟಿ ಪರಿವರ್ತನೆ, ಬದಲಾವಣೆ ನಿರ್ವಹಣೆ ಮತ್ತು ವ್ಯವಹಾರ ವಿಶ್ಲೇಷಣೆಗಳಲ್ಲಿ ಕಾರ್ಯನಿರ್ವಹಿಸುತ್ತದೆ. ಇನ್ಫೋಸಿಸ್ ಕನ್ಸಲ್ಟಿಂಗ್ ಜಾಗತಿಕವಾಗಿ ಕಾರ್ಯನಿರ್ವಹಿಸುತ್ತದೆ ಮತ್ತು ಪ್ರಸ್ತುತ ಅಮೆರಿಕ, ಏಷ್ಯಾ ಪೆಸಿಫಿಕ್ ಮತ್ತು ಯುರೋಪಿನಾದ್ಯಂತ ೧೮ ದೇಶಗಳಲ್ಲಿ ಕಚೇರಿಗಳನ್ನು ಹೊಂದಿದೆ. ಇನ್ಫೋಸಿಸ್ನ ಸಹ-ಸಂಸ್ಥಾಪಕರಲ್ಲಿ ಒಬ್ಬರಾದ ಎನ್.ಆರ್. ನಾರಾಯಣ ಮೂರ್ತಿ ಅವರ ಅಧ್ಯಕ್ಷತೆಯಲ್ಲಿ ಇನ್ಫೋಸಿಸ್ನ ಸಂಪೂರ್ಣ ಸ್ವಾಮ್ಯದ ಅಂಗಸಂಸ್ಥೆಯಾಗಿ ೨೦೦೪ ರಲ್ಲಿ ಸಂಸ್ಥೆಯನ್ನು ಅಧಿಕೃತವಾಗಿ ಪ್ರಾರಂಭಿಸಲಾಯಿತು. ಮಾರ್ಚ್, ೨೦೧೬ ರ ತ್ರೈಮಾಸಿಕದಲ್ಲಿ, ಇನ್ಫೋಸಿಸ್ ಕನ್ಸಲ್ಟಿಂಗ್ ಮತ್ತು ಪ್ಯಾಕೇಜ್ ಅನುಷ್ಠಾನವು ಇಡೀ ಇನ್ಫೋಸಿಸ್ನ ಆದಾಯದ ೩೩.೨% ಎಂದು ವರದಿಯಾಗಿದೆ. ವರದಿಯ ಗಳಿಕೆಗೆ ೨೩ ಸೆಂಟ್ಸ್ ಕೊಡುಗೆಯನ್ನು ೨.೪ ಬಿಲಿಯನ್ ಡಾಲರ್ ಆದಾಯದ ಮೇಲೆ ಡಿಸೆಂಬರ್ನಲ್ಲಿ ಇನ್ಫೋಸಿಸ್ಗೆ ನೀಡಿದೆ.
ಇತಿಹಾಸ
೨೦೦೪ರಲ್ಲಿ ಇನ್ಫೋಸಿಸ್ ಕನ್ಸಲ್ಟಿಂಗ್ ಪ್ರಾರಂಭವಾದಾಗ, ಅಮೇರಿಕಾದಲ್ಲಿ ಜಾಗತಿಕ ವಿತರಣಾ ಮಾದರಿಯಲ್ಲಿ ಕಾರ್ಯಕ್ರಮಗಳನ್ನು ಪ್ರಾರಂಭಿಸಲು ನೇಮಕಾತಿಯ ಮೇಲೆ ಕೇಂದ್ರೀಕರಿಸಿದೆ.
೨೦೧೨ ರಲ್ಲಿ, ಸ್ವಿಟ್ಜರ್ಲೆಂಡ್‌ನ ಜುರಿಚ್ ಮೂಲದ ಲೋಡೆಸ್ಟೋನ್ ಮ್ಯಾನೇಜ್‌ಮೆಂಟ್ ಕನ್ಸಲ್ಟೆಂಟ್‌ಗಳನ್ನು $ ೩೫೦ ಮಿಲಿಯನ್ ಯುಎಸ್ಡಿ ಡಾಲರ್ ಗೆ ಇನ್ಫೋಸಿಸ್ ಸ್ವಾಧೀನಪಡಿಸಿಕೊಂಡಿತು. ಲೋಡೆಸ್ಟೋನ್ ವಿವಿಧ ಉದ್ಯಮ ವಿಭಾಗಗಳಲ್ಲಿ ಸುಮಾರು ೨೦೦ ಕಂಪನಿಗಳಿಂದ ಇನ್ಫೋಸಿಸ್ ಕನ್ಸಲ್ಟಿಂಗ್ ಕ್ಲೈಂಟ್ ನೆಲೆಯನ್ನು ಹೆಚ್ಚಿಸಿತು. ಸ್ವಾಧೀನದ ಸಮಯದಲ್ಲಿ, ಇನ್ಫೋಸಿಸ್ನ ಸಲಹಾ ಮತ್ತು ವ್ಯವಸ್ಥೆಗಳು-ಏಕೀಕರಣ ವ್ಯವಹಾರವು ಒಟ್ಟು ಆದಾಯದ ೩೧% ಗೆ ಕೊಡುಗೆ ನೀಡಿತು. ಸ್ವಾಧೀನವು ೮೫೦ ಹೊಸ ಉದ್ಯೋಗಿಗಳನ್ನು ತಂದಿತು. ೭೫೦ ಮಂದಿ ಮುಂಚೂಣಿ ಸಲಹಾ ವಿತರಣಾ ವೃತ್ತಿಪರರು.
೨೦೧೫ ರಲ್ಲಿ, ಇನ್ಫೋಸಿಸ್ ಲಿಮಿಟೆಡ್ನಲ್ಲಿ ವಾಸಿಸುವ ಏಕಮಾತ್ರ ಇನ್ಫೋಸಿಸ್ ಕನ್ಸಲ್ಟಿಂಗ್ ಘಟಕಕ್ಕೆ ಇನ್ಫೋಸಿಸ್ನ ಅಂಗಸಂಸ್ಥೆಯಾದ ಲೋಡೆಸ್ಟೋನ್ ಮತ್ತು ಮ್ಯಾನೇಜ್ಮೆಂಟ್ ಕನ್ಸಲ್ಟಿಂಗ್ ಸರ್ವೀಸಸ್ ಘಟಕವನ್ನು ಸಂಯೋಜಿಸಲು ಇನ್ಫೋಸಿಸ್ ಲಿಮಿಟೆಡ್ ನಿರ್ಧರಿಸಿತು.
ಇನ್ಫೋಸಿಸ್ನ ಹಂಗಾಮಿ ಸಿಇಒ ಆಗಿ ಮೂರು ವರ್ಷಗಳ ನಂತರ, ಡಾ. ವಿಶಾಲ್ ಸಿಕ್ಕಾ ರವರು ಆಗಸ್ಟ್ ೨೦೧೭ ರಲ್ಲಿ ರಾಜೀನಾಮೆ ನೀಡಿದರು. ಬೋರ್ಡ್ ಸಹೋದ್ಯೋಗಿಗಳಿಗೆ ನೀಡಿದ ವೈಯಕ್ತಿಕ ಟಿಪ್ಪಣಿಯಲ್ಲಿ, ಅವರು 'ಗೊಂದಲದ ಡ್ರಮ್ ಬೀಟ್' ಮತ್ತು "ಸುಳ್ಳು, ಆಧಾರರಹಿತ, ದುರುದ್ದೇಶಪೂರಿತ ಮತ್ತು ಹೆಚ್ಚುತ್ತಿರುವ ವೈಯಕ್ತಿಕ ದಾಳಿಗಳು" ಅನ್ನು ಇನ್ಫೋಸಿಸ್ ತೊರೆಯಲು ಕಾರಣವೆಂದು ಉಲ್ಲೇಖಿಸಿದ್ದಾರೆ. ಕಂಪನಿಯ ಅನಾಮಧೇಯ ಉದ್ಯೋಗಿಗಳು ಪತ್ರಿಕೆಗಳಲ್ಲಿ ಉಲ್ಲೇಖಿಸಿದ್ದು, ಸಿಕ್ಕಾ ಇನ್ಫೋಸಿಸ್ ಅನ್ನು ತೆಗೆದುಕೊಳ್ಳುತ್ತಿರುವ ಹೊಸ ದಿಕ್ಕಿನ ಬಗ್ಗೆ ಇನ್ಫೋಸಿಸ್ ಸಂಸ್ಥಾಪಕರೊಂದಿಗೆ ದೀರ್ಘಕಾಲದವರೆಗೆ ಉಂಟಾದ ದ್ವೇಷದಿಂದಾಗಿ ಎಂದು ವರದಿಯಾಗಿದೆ. ಪ್ರಸ್ತುತ ನಿರ್ದೇಶಕ ಮತ್ತು ಸಿಇಒ ಕ್ಯಾಪ್ಜೆಮಿನಿ ಬಿಸಿನೆಸ್ ಕನ್ಸಲ್ಟೆನ್ಸಿಯ ಮಾಜಿ ಕಾರ್ಯನಿರ್ವಾಹಕ ಸಲೀಲ್ ಪರೇಖ್ ರಾಗಿದ್ದಾರೆ. .
೨೦೨೦ ರಲ್ಲಿ, ಡಿಜಿಟಲ್ ಚಾನೆಲ್‌ಗಳಲ್ಲಿ ಸಂಪತ್ತು ನಿರ್ವಹಣಾ ಸಾಮರ್ಥ್ಯವನ್ನು ಸುಧಾರಿಸಲು ಇನ್ಫೋಸಿಸ್ ಅವಲೋಕ್‌ನೊಂದಿಗೆ ಮೈತ್ರಿ ಮಾಡಿಕೊಂಡಿತು.
ಚಿಲಿ
ದಕ್ಷಿಣ ಅಮೇರಿಕದ ಕರಾವಳಿಯುದ್ದಕ್ಕೂ ಪಟ್ಟಿಯಂತೆ ಆಂಡಿಸ್ ಪರ್ವತ ಮತ್ತು ಪೆಸಿಫಿಕ್ ಮಹಾಸಾಗರಗಳ ನಡುವೆ ಚಾಚಿರುವ ದೇಶವೇ ಚಿಲಿ. ಇದರ ಪೂರ್ವಕ್ಕೆ ಅರ್ಜೆಂಟೀನ, ಈಶಾನ್ಯಕ್ಕೆ ಬೊಲಿವಿಯಾ ಮತ್ತು ಉತ್ತರಕ್ಕೆ ಪೆರು ದೇಶಗಳಿವೆ.
ಇತಿಹಾಸ
thumb|150px|left|ಕೆಂದ್ರೀಯ ಮತ್ತು ದಕ್ಷಿಣ ಚಿಲಿಯ ಮೂಲನಿವಾಸಿಗಳಾದ "ಮಾಪುಚೆ" ಜನಾಂಗ
ಸುಮಾರು ೧೦,೦೦೦ ವರ್ಷಗಳ ಹಿಂದೆ ಅಮೆರಿಕದ ಮೂಲನಿವಾಸಿಗಳು ಅಲೆದಾಡುತ್ತ ದಕ್ಷಿಣ ಅಮೆರಿಕದ ಪಶ್ಚಿಮ ಕರಾವಳಿಯ ಫಲವತ್ತಾದ ಪ್ರದೇಶದಲ್ಲಿ ನೆಲೆಸಿದರು. ಕ್ರಿ.ಶ. ೧೫೨೦ರಲ್ಲಿ ಪೋರ್ಚುಗೀಸ್ ನಾವಿಕ ಫರ್ಡಿನೆಂಡ್ ಮಗೆಲ್ಲನ್ ಮೊದಲು ಬಂದಿಳಿದ ಮೇಲೆ ೧೫೩೫ರಲ್ಲಿ ಸ್ಪೇನಿನ ನಾವಿಕರು ಬಂಗಾರವನ್ನು ಹುಡುಕುತ್ತ ಬಂದಿಳಿದರು.
ಸ್ಪಾನಿಷ್ ವಸಾಹತು
ಚಿಲಿಯ ಆಕ್ರಮಣ ೧೫೪೦ರಿಂದ ಭರದಿಂದ ಸಾಗಿತು. ಪೆದ್ರೊ ಡಿ ವಾಲ್ಡಿವಿಯಾ ಎಂಬ ಸ್ಪಾನಿಷ್ ಸೇನಾಪತಿ ಸ್ಯಾಂಟಿಯಾಗೊ ನಗರವನ್ನು ಹುಟ್ಟುಹಾಕಿದನು. ಚಿಲಿ ಪ್ರದೇಶದ ಭೂಮಿಯ ಫಲವತ್ತತೆಯನ್ನು ಅರಿತ ಸ್ಪಾನಿಷರು ಅದನ್ನು ಪೆರು ರಾಜ್ಯದ ಭಾಗವನ್ನಾಗಿ ಮಾಡಿದರು.
ನಂತರ ಬಂದಿಳಿದ ಯೂರೋಪಿಯನ್ನರು ಮೂಲನಿವಾಸಿಗಳ ವಿರೋಧ ಕಟ್ಟಿಕೊಳ್ಳಬೇಕಾಯಿತು. ೧೫೫೩ರಲ್ಲಿ ಮಾಪುಚೆ ಎಂಬ ಮೂಲನಿವಾಸಿ ಜನಾಂಗವು ವಾಲ್ಡಿವಿಯಾನನ್ನು ಕೊಂದು ಸ್ಪಾನಿಷ್ ವಸಾಹತುಗಳನ್ನು ನಾಶ ಮಾಡಿದರು. ಮತ್ತೆ ೧೫೯೮ ಹಾಗೂ ೧೬೫೫ರಲ್ಲಿ ವಸಾಹತುಶಾಹಿಗಳ್ಯ್ ಮತ್ತು ಮೂಲನಿವಾಸಿಗಳ ಮಧ್ಯೆ ಚಕಮಕಿ ನಡೆದೇ ಇತ್ತು. ೧೬೮೩ರಲ್ಲಿ ಗುಲಾಮ ಪದ್ಧತಿಯನ್ನು ರದ್ದು ಮಾಡಿದ ಮೇಲೆ ಇಬ್ಬರ ನಡುವೆ ಸಂಧಾನವಾಗಿ ವಾಣಿಜ್ಯ-ವ್ಯವಹಾರಗಳು ಪ್ರಾರಂಭವಾದವು.
೧೮೦೮ರಲ್ಲಿ ನೆಪೋಲಿಯನ್ ಸಹೋದರನಾದ ಜೋಸೆಫನು ಸ್ಪಾನಿಷ್ ರಾಜಮನೆತನವನ್ನು ಉಚ್ಚಾಟಿಸಿ ಸೇನಾಡಳಿತವನ್ನು ಸ್ಥಾಪಿಸಿದನು. ಈ ಆಡಳಿತ ಚಿಲಿಯನ್ನು ಸ್ಪಾನಿಷ್ ರಾಜ್ಯದ ಸ್ವಾಯತ್ತ ಗಣರಾಜ್ಯವೆಂದು ಘೋಷಿಸಿತು. ಇದರ ಬೆನ್ನಲ್ಲಿಯೇ ಚಿಲಿಯ ಸ್ವಾತಂತ್ರ್ಯ ಚಳುವಳಿ ಆರಂಭವಾಯಿತು. ನಂತರ ಸ್ಪೇನ್ ರಾಜಮನೆತನದಿಂದ ಚಿಲಿಯನ್ನು ಮರು ಆಕ್ರಮಣ ಮಾಡಲು ಪ್ರಯತ್ನ ನಡೆದು ಹಿಂಸಾತ್ಮಕ ಘರ್ಷಣೆಗೆ ಕಾರಣವಾಯಿತು.
ಸ್ವಾತಂತ್ರ್ಯ
thumb|left|150px|ಬರ್ನಾರ್ಡೊ ಓ' ಹಿಗ್ಗಿನ್ಸ್
೧೮೧೭ರಲ್ಲಿ ಚಿಲಿಯ ಪ್ರಖ್ಯಾತ ದೇಶಪ್ರೇಮಿ ಬರ್ನಾರ್ಡೊ ಓ' ಹಿಗ್ಗಿನ್ಸ್ ಮತ್ತು ಅರ್ಜೆಂಟೀನದ ಸ್ವಾತಂತ್ರ್ಯ ಹೋರಾಟದ ನಾಯಕ ಯೋಸೆ ಡಿ ಸಾನ್ ಮಾರ್ಟಿನ್ ಆಂಡಿಸ್ ಪರ್ವತ ಶ್ರೇಣಿಯನ್ನು ದಾಟಿ ಸ್ಪಾನಿಷ್ ರಾಜಸೇನೆಯನ್ನು ಸೋಲಿಸಿದರು. ಫೆಬ್ರವರಿ ೧೨, ೧೮೧೮ರಂದು ಚಿಲಿಯನ್ನು ಓ' ಹಿಗ್ಗಿನ್ಸ್ ನೇತೃತ್ವದಲ್ಲಿ ಸ್ವತಂತ್ರ ಗಣರಾಜ್ಯವೆಂದು ಘೋಷಿಸಲಾಯಿತು. ಆದರೆ ಈ ಕ್ರಾಂತಿ ಸಾಮಾಜಿಕ ಬದಲಾವಣೆಯನ್ನೇನೂ ಉಂಟು ಮಾಡಲಿಲ್ಲ; ಶ್ರೀಮಂತ ಜಮೀನ್ದಾರರು ಅತಿ ಪ್ರಭಾವಶಾಲಿಯಾಗಿ ಉಳಿದರು. ೧೯ನೇ ಶತಮಾನದ ಕೊನೆಯಲ್ಲಿ ಸರಕಾರ ನಿಷ್ಕರುಣೆಯಿಂದ ಮಾಪುಚೆ ಜನರನ್ನು ದಮನಗೊಳಿಸಿತು. ೧೮೯೧ರಲ್ಲಿ ನಡೆದ ಅಂತಃಕಲಹದ ಪ್ರತಿಫಲವಾಗಿ ಸಂಸತ್ತಿನ ಮಾದರಿ ಪ್ರಜಾಪ್ರಭುತ್ವದ ಸ್ಥಾಪನೆಯಾಯಿತು.
ಆಧುನಿಕ ಕಾಲ
ಶ್ರೀಮಂತ ಜಮೀನ್ದಾರರ ಶೋಷಣೆಯ ವಿರೋಧವಾಗಿ ಬೆಳೆಯುತ್ತಿದ್ದ ಮಧ್ಯಮ ಶ್ರಮಿಕ ವರ್ಗಗಳು ೧೯೨೦ರ ದಶಕದಲ್ಲಿ ಮಾರ್ಕ್ಸಿಸ್ಟ್ ಗುಂಪುಗಳ ಕಡೆ ವಾಲಿದರು. ರಾಜಕೀಯ ಅಸ್ಥಿರತೆಯ ಈ ದಶಕದಲ್ಲಿ ಹಲವಾರು ಸರಕಾರಗಳು ಮತ್ತು ಸರ್ವಾಧಿಕಾರಿಗಳು ಬಂದು ಹೋಗಿ ಕೊನೆಗೆ ೧೯೩೨ರಲ್ಲಿ ಸಾಂವಿಧಾನಿಕ ಆಡಳಿತದ ಮರುಸ್ಥಾಪನೆಯಾಯಿತು. ೧೯೬೪ರಲ್ಲಿ ಎಡ್ವರ್ಡೊ ಫ್ರೆಯ್ ಬಹುಮತದಿಂದ ಚುನಾಯಿತನಾಗಿ ಹಲವಾರು ಸಾಮಾಜಿಕ ಮತ್ತು ಆರ್ಥಿಕ ಕಾರ್ಯಕರಮಗಳನ್ನು ತಂದನು. ಫ್ರೆಯ್ ಆಡಳಿತದ ಕೊನೆ ವರ್ಷಗಳಲ್ಲಿ ಕಮ್ಯೂನಿಸ್ಟ್ ಪಕ್ಷಗಳು ಬಲಿಷ್ಠವಾಗಿ ನಂತರ ಸರಕಾರ ಸ್ಥಾಪಿಸಿದವು. ಈ ಸರಕಾರ ಶ್ರಮಿಕ ವರ್ಗದ ಹಿತಾಸಕ್ತಿ, ಕೃಷಿ ರಂಗದ ಸುಧಾರಣೆ, ದೇಶದ ಆರ್ಥಿಕತೆಯ ಸಂಘಟನೆ, ಮತ್ತು ಹೊಸ ವಿದೇಶಿ ನೀತಿ - ಹೀಗೆ ಹಲವಾರು ಕಾರ್ಯಕ್ರಮಗಳನ್ನು ಕೈಗೊಂಡಿತು. ಇದರ ಜೊತೆಗೆ ಮಿಲಿಯಾಂತರ ಎಕರೆ ಭೂಮಿಯನ್ನು ಭೂಮಿಹೀನ ಕೃಷಿಕರಿಗೆ ಮರು ಹಂಚಿಕೆ ಮಾಡಲಾಯಿತು.
ಆದರೆ ಕಮ್ಯೂನಿಸ್ಟ್ ಸರಕಾರದ ಪ್ರಗತಿಯನ್ನು ಕಂಡು ಅಮೆರಿಕ ತನ್ನ ಗುಪ್ತಚರ ಇಲಾಖೆಯಿಂದ ಚಿಲಿಯ ಸರಕಾರದ ವಿರೋಧಿಗಳಿಗೆ ಧನಸಹಾಯ ಮಾಡಿ ಸರಕಾರವನ್ನು ಅಸ್ಥಿರಗೊಳಿಸುವ ಪ್ರಯತ್ನ ಮಾಡಿತು. ೧೯೭೨೧ರ ಹೊತ್ತಿಗೆ ಸರಕಾರದ ಎಲ್ಲೆ ಅಭಿವೃದ್ಧಿ ಕಾರ್ಯಗಳು ಕುಂಠಿತಗೊಂಡು ಸರಕಾರದ ಪರ ಮತ್ತು ವಿರೋಧಿಗಳ ಮಧ್ಯೆ ಗುಂಪುಘರ್ಷಣೆ ಏರ್ಪಟ್ಟವು. ೧೯೭೩ರಲ್ಲಿ ಕ್ಷಿಪ್ರಕ್ರಾಂತಿ ನಡೆದು ಸೇನಾಧಿಕಾರಿ ಜನರಲ್ ಆಗಸ್ಟೊ ಪಿನೊಚೆ ಸರ್ವಾಧಿಕಾರಿಯಾದನು. ಆರಂಭದ ವರ್ಷಗಳಲ್ಲಿ ವ್ಯಾಪಕವಾಗಿ ಮಾನವ ಹಕ್ಕುಗಳ ಅತಿಕ್ರಮಣವಾಯಿತು. ಪಿನೊಚೆ ಆಡಳಿತದ ಆರಂಭಿಕ ೬ ತಿಂಗಳಲ್ಲಿ ಕನಿಷ್ಠ ಒಂದು ಸಾವಿರ ಜನರ ಹತ್ಯೆ ಮಾಡಲಾಯಿತು. ನಂತರದ ೧೬ ವರ್ಷಗಳಲ್ಲಿ ಎರಡು ಸಾವಿರ ಜನರನ್ನು ಕೊಲ್ಲಲಾಯಿತು ಹಾಗೂ ೩೦,೦೦೦ ಜನರನ್ನು ದೇಶ ಬಿಟ್ಟು ಉಚ್ಚಾಟಿಸಲಾಯಿತು.
ಪ್ರಜಾಪ್ರಭುತ್ವದ ಮರುಸ್ಥಾಪನೆ
thumb|250px|right|ಚಿಲಿ ದೇಶದ ನಕ್ಷೆ 250px|thumb|right|[[ಅಟಕಾಮಾ ಮರುಭೂಮಿ]] ೧೯೮೦ರ ದಶಕದ ಉತ್ತರಾರ್ಧದಲ್ಲಿ ನಿಧಾನವಾಗಿ ಆರ್ಥಿಕತೆಯ ಉದಾರೀಕರಣ ಮಾಡಲಾಯಿತು. ಅಕ್ಟೋಬರ್ ೫, ೧೯೮೮ರಂದು ನಡೆದ ಜನಮತ ಸಂಗ್ರಹಣೆಯಲ್ಲಿ ಪಿನೊಚೆಯ ಆಡಳಿತವನ್ನು ತಿರಸ್ಕರಿಸಲಾಯಿತು. ೧೭ ಪಕ್ಷಗಳ ಸಮ್ಮಿಶ್ರ ಸರಕಾರ ಅಸ್ತಿತ್ವಕ್ಕೆ ಬಂದು ಪ್ರಜಾಪ್ರಭುತ್ವ ಮರುಸ್ಥಾಪನೆಯಾಯಿತು.
ಜನವರಿ ೨೦೦೬ರಲ್ಲಿ ಸಮಾಜವಾದಿ ಪಕ್ಷದ ಮಿಷೆಲ್ ಬಾಕಲೆಟ್ ರನ್ನು ಚಿಲಿ ದೇಶದ ಪ್ರಥಮ ಮಹಿಳಾ ಅಧ್ಯಕ್ಷರನ್ನಾಗಿ ಚುನಾಯಿಸಲಾಯಿತು.
ಆಡಳಿತಾತ್ಮಕ ವಿಭಾಗಗಳು
ಚಿಲಿಯನ್ನು ೧೩ ಪ್ರದೇಶಗಳಾಗಿ ಭಾಗಿಸಲಾಗಿದೆ. ಪ್ರತಿಯೊಂದು ಪ್ರದೇಶವನ್ನು ರಾಷ್ಟ್ರಪತಿ ಆರಿಸಿದ "ಇಂಟೆಂಡೆಂಟ್" ಆಡಳಿತ ನಡೆಸುತ್ತಾರೆ. ಪ್ರತಿಯೊಡು ಪ್ರದೇಶವನ್ನು ಪ್ರಾಂತ್ಯಗಳನಾಗಿ, ಮತ್ತು ಪ್ರಾಂತ್ಯವನ್ನು ಮುನಿಸಿಪಾಲಿಟಿಗಳನ್ನಾಗಿ ವಿಭಜಿಸಲಾಗಿದೆ.
ಭೂಗೋಳ
250px|thumb|left|ಚುಂಗಾರ ಸರೋವರ ಮತ್ತು ಉತ್ತರದಲ್ಲಿ ಪರಿನಕೋತ ಜ್ವಾಲಾಮುಖಿ ಪರ್ವತಆಂಡಿಸ್ ಪರ್ವತಗಳ ಪಶ್ಚಿಮಕ್ಕೆ ಕರಾವಳಿ ಪ್ರದೇಶದಲ್ಲಿ ೪,೬೩೦ ಕಿ.ಮಿ ಉದ್ದನೆ ಪಟ್ಟಿಯಂತೆ ಚಾಚಿರುವ ಚಿಲಿ, ಕೇವಲ ೪೩೦ ಕಿ.ಮಿ. ಅಗಲವಿದೆ. ಹೀಗೆ ಚಿಲಿ ಪ್ರಪಂಚದ ಅತಿ ಉದ್ದನೆಯ (ಉತ್ತರದಿಂದ ದಕ್ಷಿಣ) ದೇಶವಾಗಿದೆ. ೧೨,೫೦,೦೦೦ ಚದರ ಕಿ.ಮಿ.ನಷ್ಟು ಅಂಟಾರ್ಕ್ಟಿಕ ಭೂಪ್ರದೇಶದ ಭಾಗವನ್ನೂ ಒಳಗೊಂಡಿದೆ. ಇದರಲ್ಲಿರುವ ಭೂಭಾಗದ ವೈವಿಧ್ಯತೆ ಬಹಳ.
ಉತ್ತರದಲ್ಲಿರುವ ಅಟಕಾಮ ಮರುಭೂಮಿ, ತಾಮ್ರ ಮತ್ತು ನೈಟ್ರೇಟುಗಳಲ್ಲಿ ಸಂಪದ್ಭರಿತವಾಗಿದೆ. ರಾಜಧಾನಿ ಸ್ಯಾಂಟಿಯಾಗೊ ಮತ್ತು ಸುತ್ತಲಿನ ಕಣಿವೆಯಲ್ಲಿಯೇ ದೇಶದ ಅತ್ಯಧಿಕ ಜನರು ವಾಸವಾಗಿದ್ದಾರೆ. ಚಿಲಿಯ ದಕ್ಷಿಣ ಭಾಗದಲ್ಲಿ ಕಾಡು, ಜ್ವಾಲಾಮುಖಿ, ಹಾಗೂ ಸರೋವರಗಳಿವೆ. ದಕ್ಷಿಣದ ಕರಾವಳಿ ದ್ವೀಪಸಮೂಹ, ಜೌಗು ಪ್ರದೇಶ, ಸಮುದ್ರದ ಚಾಚು ಪ್ರದೇಶ ಹಾಗೂ ಆಳವಿಲ್ಲದ ನದಿಗಳ ಆಗರವಾಗಿದೆ.
ಅರ್ಥವ್ಯವಸ್ಥೆ
thumb|250px|left|ಚಿಲಿಯ ಆರ್ಥಿಕ ಕೇಂದ್ರವಾದ [[ಸ್ಯಾಂಟಿಯಾಗೊ]]